**2022–2030 M. ŠIAULIŲ** **REGIONO PLĖTROS PLANO**

**PAŽANGOS PRIEMONĖS Nr. LT026-03-02-03 SVEIKATOS IR ILGALAIKĖS PRIEŽIŪROS PASLAUGŲ PLĖTRA**

**antros–ketvirtos veiklų „Ilgalaikės priežiūros paslaugų užtikrinimas Šiaulių regione“**

**PAGRINDIMO APRAŠAS**

2025-01-23 Nr. PP 3-2

**I SKYRIUS**

**BENDROSIOS NUOSTATOS**

|  |  |
| --- | --- |
| **Regiono plėtros uždaviniai** | Pagrindinis pažangos priemone įgyvendinamas 2022–2030 m. Šiaulių regiono plėtros plano uždavinys yra *3.2 Didinti visuomenės sveikatos paslaugų prieinamumą ir užtikrinti ilgalaikės priežiūros paslaugų plėtrą* (kodas LT026-03-02)*.* Pažangos priemone bus įgyvendinamas ir uždavinys *3.1 Plėtoti viešųjų paslaugų infrastruktūrą* (kodas LT026-03-01). Abu uždaviniai atitinka šio plano tikslą *3. Gerinti viešųjų paslaugų prieinamumą, mažinti socialinę atskirtį* (kodas LT026-03). |

**II SKYRIUS**

**SITUACIJOS ANALIZĖ IR SIEKIAMAS POKYTIS**

**Šiaulių regiono plėtros problemos bei giluminės jų priežastys, sprendžiamos Pažangos priemone**

Įgyvendinant pažangos priemonės LT026-03-02-03 „Sveikatos ir ilgalaikės priežiūros paslaugų plėtra“ (toliau – Pažangos priemonė) antrą veiklą„Ilgalaikės priežiūros paslaugų užtikrinimas Šiaulių regione“, bus sprendžiama 2022-2030 m. Šiaulių regiono plėtros plane įvardinta problema *Netolygus viešųjų paslaugų prieinamumas, lemiantis socialinės atskirties didėjimą.* Plane įvardintos šios problemos giluminės priežastys:

*3.2. Netolygiai išvystytos regiono gyventojų sveikos gyvensenos ir sveikatinimo paslaugos bei ilgalaikės priežiūros infrastuktūra*. Šiaulių regione prasti rodikliai, lyginant su ES vidurkiais, pagal išvengiamą mirtingumą. Didžiausias mirtingumas regione – nuo kraujagyslių sistemos ligų ir piktybinių navikų. Būtina stiprinti pirminę ir specializuotą sveikatos priežiūrą, plėtoti ilgalaikės priežiūros paslaugas.

*3.1. Neužtikrinama viešųjų paslaugų, kurios atlieptų regiono gyventojų poreikius, įvairovė*. 2022-2030 m. Šiaulių regiono plėtros plane akcentuojama, kad blogėja regiono socialinė situacija, neišplėtotos specializuotos individualios paslaugos, teikiamos įvairiose kritinėse situacijose. Minėtos pagrindinės problemos sprendimas prisidės prie antrosios giluminės priežasties poveikio sušvelninimo, teikiant platesnę sveikatinimo paslaugų įvairovę.

Šiaulių regiono plėtros plano dalyje „*Šiaulių regiono esamos situacijos analizė*“ išryškinta, kad Lietuva turi vieną iš prasčiausių rezultatų ES pagal išvengiamą mirtingumą. Nors Lietuvos gyventojai dažnai lankosi pas gydytojus, tai turi nepakankamos įtakos išvengiamo mirtingumo rodikliui. Gydymas stacionare ir prevencinės susirgimų priemonės neretai yra nepakankamos kokybės. Išvengiamas mirtingumas Lietuvoje išlieka rimtu iššūkiu, nepaisant infrastruktūros plėtros ir augančio paslaugų kiekio. Tokia Lietuvos situacija būdinga ir Šiaulių regionui. 2020 m. Šiaulių apskrityje šimtui tūkstančių gyventojų daugiausia žmonių mirė nuo kraujotakos sistemos ligų (784,17 atvejai, 4-a vieta tarp apskričių), daugiausiai mirė Joniškio r. sav. (992,27 atvejai), mažiausiai – Šiaulių m. sav. (642,3 atvejai). Antroje vietoje buvo mirtingumas šimtui tūkstančių gyventojų nuo piktybinių navikų (279,49 atvejai), 5-oji vieta tarp apskričių, daugiausiai mirė Kelmės r. sav. (300,4 atvejai), mažiausiai – Šiaulių m. sav. (255,24 atvejai). Vyrų mirtingumas nuo piktybinių navikų Lietuvoje ir Šiaulių apskrityje dvigubai didesnis nei moterų. Dėl kraujotakos sistemos susirgimų tiek Lietuvoje, tiek ir Šiaulių apskrityje mirė 62 proc. vyrų ir 38 proc. moterų. Prevencinėmis priemonėmis išvengiamas mirtingumas (standartizuotas) 2020 m. Šiaulių regione buvo 330 mirusiųjų 100 tūkst. gyventojų. Gydymo priemonėmis išvengiamas mirtingumas 2020 m. Šiaulių regione buvo 216 mirusiųjų 100 tūkst. gyventojų.

Vadovaujantis 2022 m. sausio 26 d. Lietuvos Respublikos Vyriausybės nutarimu Nr. 66 (TAR 2022-01-27, i. k. 2022-01280) patvirtinta *2022–2030 m. plėtros programos valdytojos Lietuvos Respublikos sveikatos apsaugos ministerijos sveikatos išsaugojimo ir stiprinimo plėtros programa* (toliau – Programa), kurioje akcentuojama, kad mirtingumas Lietuvoje gali būti sėkmingai mažinamas skatinant sveikatos išsaugojimo ir stiprinimo veiklas.

Atsižvelgiant į aukščiau paminėtas problemas ir siekį jas spręsti, viena iš išvengiamo mirtingumo mažinimo priemonių, nustatytų minėtoje programoje, Šiaulių regione yra pažangos priemonės LT026-03-02-03 „Sveikatos ir ilgalaikės priežiūros paslaugų plėtra“ antra veikla„Ilgalaikės priežiūros paslaugų užtikrinimas Šiaulių regione“, kurios apimtyje gali būti vykdomos ilgalaikės priežiūros priemonės, stiprinančios visuomenės sveikatą bei psichologinę gerovę ir atsparumą.

Šiaulių regiono sveikatos apsaugos specialistų teigimu, nepakankamai tolygiai išvystyta regiono gyventojų ilgalaikės priežiūros paslaugų infrastruktūra. Reikia stiprinti ilgalaikės priežiūros paslaugų specialistų pritraukimą į regioną, investuoti į šių specialistų profesinių kompetencijų didinimą ir veiklos kokybės gerinimą. Šiaulių regiono sveikatos apsaugos specialistai siūlo stiprinti pirminę sveikatos priežiūrą; gerinti aukštos kokybės specializuotos sveikatos priežiūros prieinamumą; užtikrinti sveikatos specialistų pasiūlą ir plėtoti ilgalaikės priežiūros paslaugų sistemą.

Apibendrinant esamos situacijos 3.2 dalį „Sveikatos apsauga“ 2022-2030 m. Šiaulių regiono plėtros plane nurodoma, kad investicijos į ilgalaikės priežiūros paslaugų prieinamumo regione gerinimą bei į sveikatos priežiūros kokybės ir efektyvumo didinimą įgalintų pagerinti regiono gyventojų sveikatos apsaugą.

**Ilgalaikės priežiūros paslaugų esamos situacijos ir poreikių Šiaulių regiono savivaldybėse analizė**

Pagrindinės ilgalaikės priežiūros paslaugos skirtos asmenims, sergantiems senatvine demencija ir Alzheimerio liga, netekusiems gebėjimo rūpintis savo asmeniniu gyvenimu, sergantiems lėtinėmis ligomis arba asmenims, kuriems reikalinga paliatyvioji pagalba. *Paliatyvioji pagalba* – paciento, sergančio pavojinga gyvybei liga, ir jo artimųjų gyvenimo kokybės gerinimo priemonės, apimančios kančių palengvinimą, ligos sukeltų simptomų bei kitų ligų valdymą ir prevenciją bei padedančios spręsti kitas fizines, psichosocialines ir dvasines problemas[[1]](#footnote-1).

Regioninės pažangos priemonės Nr. 11-002-02-11-02 (RE) „Užtikrinti ilgalaikės priežiūros paslaugų plėtrą“ finansavimo gairių[[2]](#footnote-2) (toliau – Gairės) 1 priede nurodyta, kad nuo 2024 m. sausio 1 d. nustatomas 24 paliatyviosios pagalbos lovų, tenkančių 100 tūkst. gyventojų, skaičius[[3]](#footnote-3). Kaip rodo žemiau pateiktų 1 ir 2 lentelių duomenys, šis reikalavimas nuo 2024 metų Šiaulių regione gerokai apriboja paliatyviosios pagalbos lovų skaičiaus finansavimą iš Privalomojo sveikatos draudimo fondo (toliau – PSDF) biudžeto. Šiaulių miesto savivaldybėje iš 2023 m. buvusių 47 paliatyviosios pagalbos lovų tik pusė jų – 24, gali būti finansuojamos iš PSDF lėšų. Be to, Šiaulių miesto savivaldybė išreiškė 65 paliatyviosios pagalbos lovų poreikį nuo 2024 metų. Joniškio r. savivaldybės poreikis nuo 2024-01-01 yra 16 paliatyviosios pagalbos lovų, tuo tarpu iš PSDF lėšų gali būti finansuojamos tik 8 lovos. Iš viso Šiaulių regione gali būti finansuojama iš PSDF lėšų tik 60 paliatyviosios pagalbos lovų, nors daugelio savivaldybių poreikiai yra didesni. Kaip rodo 2 lentelė, nuo 2024 m. regiono savivaldybėse yra didelis poreikis skaičiui vietų / lovų, skirtų demencija sergančių asmenų stacionarinei priežiūrai ar stacionariai socialinei globai. Numatoma plėtoti ir ambulatorines paslaugas demencija sergantiems asmenims.

1 lentelė

**Šiaulių regiono savivaldybių poreikiai ir finansavimas**

|  |  |  |  |  |  |  |
| --- | --- | --- | --- | --- | --- | --- |
| **Teritorinis vienetas** | **Gyventojų sk. 2022 m. pradžioje** | **Stacionarinių lovų / vietų, skirtų demencija sergančių asmenų priežiūrai, poreikis** | **Stacionarinės paliatyviosios pagalbos lovų skaičius, finansuojamas iš PSDF lėšų nuo 2024-01-01** | | | |
| **A\*** | **B\*** | **C\*** | **D\*** |
| Akmenės r. | 19 259 | 69 | 4,62 | 4 | 5 | 1 |
| Joniškio r. | 20 898 | 56 | 5,01 | 5 | 5 | 2 |
| Kelmės r. | 25 401 | 57 | 6,09 | 6 | 6 | 2 |
| Pakruojo r. | 18 497 | 58 | 4,44 | 4 | 4 | 2 |
| Radviliškio r. | 34 559 | 46 | 8,29 | 8 | 8 | 4 |
| Šiaulių m. | 101 756 | 165 | 24,42 | 24 | 24 | 20 |
| Šiaulių r. | 40 775 | 68 | 9,79 | 9 | 10 | - |
| **Iš viso:** | **261 145** | **519** | **62,66** | **60** | **62** | 31 |

*Šaltinis: Gairės*

\*A – lovų skaičius pagal gyventojų skaičių; B – finansuojamas iš PSDF lėšų lovų skaičius pagal neviršijimą; C – finansuojamas iš PSDF lėšų lovų skaičius pagal Šiaulių regionui skiriamą finansavimą; D – lovų skaičius 2022 m. pabaigoje[[4]](#footnote-4)

1 lentelėje stacionarinės paliatyviosios pagalbos lovų skaičius, finansuojamas iš PSDF lėšų, kiekvienai savivaldybei apskaičiuotas pagal Vyriausybės nustatytą 24 paliatyviosios pagalbos lovų, tenkančių 100 tūkst. gyventojų, skaičių[[5]](#footnote-5). Griežtai laikantis reikalavimų, kad *kiekvienoje* savivaldybėje lovų skaičius negali viršyti 24 lovų 100 tūkst. gyventojų, Šiaulių regione bus finansuojama tik 60 lovų iš PSDF lėšų, nors skaičiuojant pagal regiono gyventojų skaičių Šiaulių regionui priklausytų 62 lovų finansavimas. 2 lentelė rodo, kad paliatyviosios pagalbos lovų skaičiaus poreikis nuo 2024 m. yra daugiau nei dvigubai didesnis: 139 lovos. Be to, šešios savivaldybės išreiškė naujų 39 vietų poreikį demencija sergančių asmenų stacionarinei priežiūrai. Keturios savivaldybės numato plėtoti ambulatorines paslaugas demencija sergantiems asmenims.

2 lentelė

**Šiaulių regiono savivaldybių ilgalaikės priežiūros situacija ir poreikiai (savivaldybių 2023 m. gruodžio mėn. duomenų suvestinė, atnaujinta)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Savivaldybė | Įstaigos (viešosios ir privačios) pavadinimas ir pavaldumas | Paliatyviosios pagalbos paslaugas (dienos stacionare, dienos centre, stacionare) gaunančių asmenų skaičius | Stacionarinės paliatyviosios pagalbos lovų skaičius | Stacionarinės paliatyviosios pagalbos lovų skaičiaus poreikis po 2024-01-01 | Vietų / lovų, skirtų demencija sergančių asmenų stacionarinei priežiūrai / stacionariai socialinei globai, skaičius\* | Vietų / lovų, skirtų demencija sergančių asmenų stacionarinei priežiūrai / stacionariai socialinei globai, poreikis\* | Ar numatoma diegti / plėtoti ambulatorines paslaugas demencija sergantiems asmenims? | Asmenų, kuriems ASPĮ teikia APSN paslaugas, skaičius | Įstaigos (viešosios ir privačios) ASPN komandos sudėtis (specialistų skaičius ir profesinė kvalifikacija) |
| Akmenės r. | 2 viešosios,  2 privačios įstaigos | 14 (2022)  10 (2023) | 1 | 8 | 59 | 61 | Taip | 1415  (2022-01-01–2023-09-30) | 30 specialistų |
| Joniškio r. | 3 viešosios,  3 privačios | 50 | 2 | 16 | 59 | - | Ne | 672 | 17 specialistų |
| Kelmės r. | 5 viešosios,  1 privati | - | 3 | 3 | 2 | 55 | Taip | 741 | 41 specialistas |
| Pakruojo r. | 3 viešosios,  1 privati | - | 2 | 4 | 55 | 65 | Ne | 1378 | 45 specialistai |
| Radviliškio r. | 4 viešosios,  1 privati | 4 | 4 | 4 | 6 | 30 | Taip | 1011 | 28 specialistai |
| Šiaulių m. | 10 viešųjų,  5 privačios įstaigos | 375 (2023)  427 (ambulatorinė pagalba) | 47 (2023) | 65 | 17 | 87 | Taip | 1849 | 151 specialistas |
| Šiaulių r. | 3 viešosios,  1 privati įstaiga | 61  122 (ambulatorinė pagalba namuose) | *-* | 36 | - | 12 | Taip | 625 | 32 specialistai |
| **Iš viso:** | 30 viešųjų,  14 privačių įstaigų | 500  549 (ambulatorinė pagalba) | 59 | 139 | 198 | 261 | Taip | 7691 | 344 specialistai |

*\*apima asmens sveikatos priežiūros įstaigas (viešąsias ir privačias) ir socialinės globos įstaigas bei šiose įstaigose teikiamas stacionarinės priežiūros / stacionarios socialinės globos paslaugas.*

2 lentelėje regiono savivaldybių pateikti duomenys apie stacionarinių lovų / vietų, skirtų demencija sergančių asmenų priežiūrai, poreikius, nesutampa su 1 lentelėje ir Gairėse pateiktais poreikiais. Tikėtina, taip yra dėl to, kad 2 lentelės duomenys yra naujesni, savivaldybių administracijų pateikti Šiaulių regiono plėtros tarybos administracijai 2023 m. gruodžio pabaigoje. Be to, savivaldybių administracijos, teikdamos poreikius 1 lentelėje, matyt atsižvelgė ir į būsimas investicijas šių poreikių įgyvendinimui bei į galimybes kreiptis į PSD fondą dėl papildomo vietų skaičiaus finansavimo.

**Planuojamos investicijos į paslaugų infrastruktūrą ir paslaugų teikimą Šiaulių regiono savivaldybėse**

Kaip rodo 2 lentelė, yra nemaži Šiaulių regiono 5 savivaldybių poreikiai stacionarinės paliatyviosios pagalbos lovų ir vietų, skirtų demencija sergančių asmenų stacionarinei priežiūrai, skaičių didinimui.

3 lentelė

**Šiaulių regiono savivaldybėse paslaugas teikiančių įstaigų, kurias numatoma modernizuoti šios RPPl priemonės lėšomis (duomenų suvestinė)**

|  |  |  |  |  |  |  |
| --- | --- | --- | --- | --- | --- | --- |
| Savivaldybė | Įstaigos (viešosios ir privačios) pavadinimas ir pavaldumas | Paliatyviosios pagalbos paslaugas dienos stacionare gaunančių asmenų skaičiaus pokytis po modernizavimo, lyginant su 2023 m. gruodžio 31 d. | Paliatyviosios pagalbos lovų skaičiaus pokytis po modernizavimo, lyginant su 2023 m. gruodžio 31 d. | Vietų / lovų, skirtų demencija sergančių asmenų stacionarinei priežiūrai / stacionariai socialinei globai, pokytis po modernizavimo, lyginant su 2023 m. gruodžio 31 d. | Asmenų, kuriems ASPĮ teikia APSN paslaugas, skaičiaus pokytis po modernizavimo, lyginant su 2023 m. gruodžio 31 d. | Ar ASPN teikianti įstaiga (viešoji ir privati) pradės teikti paslaugas vakarais ir savaitgaliais (jeigu iki šiol jų neteikė)? |
| Akmenės r. | 1 viešoji,  2 privačios | - | 7 | - | 174 | Taip |
| Joniškio r. | 2 viešosios | 300 | 8 | 12 | 150 | Teikiama |
| Kelmės r. | 5 viešosios,  1 privati | - | 3 | - | 133 | Taip |
| Pakruojo r. | 1 viešoji,  1 privati | - | 2 | - | 18 | - |
| Radviliškio r. | - | - | - | 24 | - | - |
| Šiaulių m. | - | - | - | - | - | - |
| Šiaulių r. | 3 viešosios,  1 privati | 20 | 31 | 6 | 115 | Teikiama |
| **Iš viso:** | 12 viešųjų,  5 privačios | 320 | 57 | 36 | 342 | Taip |

**Ilgalaikės priežiūros paslaugų teikimas Šiaulių regiono atskirose savivaldybėse: esama situacija ir poreikiai investicijoms**

**Akmenės rajono savivaldybė**

***Esama situacija Akmenės rajono savivaldybėje***

4 lentelė

**Akmenės rajono savivaldybėje paslaugas teikiančių įstaigų (viešųjų ir privačių) duomenų suvestinė**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Įstaigos (viešosios ir privačios) pavadinimas ir pavaldumas | | Paliatyviosios pagalbos paslaugas (dienos stacionare, dienos centre, stacionare) gaunančių asmenų skaičius | Stacionarinės paliatyviosios pagalbos lovų skaičius | Stacionarinės paliatyviosios pagalbos lovų skaičiaus poreikis po 2024-01-01 | Vietų / lovų, skirtų demencija sergančių asmenų stacionarinei priežiūrai / stacionariai socialinei globai, skaičius\* | Vietų / lovų, skirtų demencija sergančių asmenų stacionarinei priežiūrai / stacionariai socialinei globai, poreikis\* | Ar numatoma diegti / plėtoti ambulatorines paslaugas demencija sergantiems asmenims? | Asmenų, kuriems ASPĮ teikia ASPN paslaugas, skaičius | Įstaigos (viešosios ir privačios) ASPN komandos sudėtis (specialistų skaičius ir profesinė kvalifikacija) |
|  | *Akmenės rajono socialinių paslaugų namai (Akmenės r. sav.)* | *-* | *-* | *-* | *57* | *57* | *-* | *-* | *-* |
| *UAB "Akmenės sveikatos centras" (privati)* | *-* | *-* | *-* | *-* | *-* | *Taip* | *Nuo 2022-01-01 iki 2023-09-30 unikalių asmenų skaičius - 946* | *Bendrosios praktikos slaugytoja – 13,1 etato (10 specialistų);*  *Bendrosios praktikos slaugytojo padėjėja – 5,2 etato (4 specialistai);*  *Kineziterapeutas – 3,2 (2 specialistai);*  *Ergoterapeutas – 0,5 etato (1 specialistas)* |
| *UAB „Antano Lizdenio sveikatos centras” (privati)* | *-* | *-* | *-* | *-* | *-* | *Taip* | *Nuo 2022-01-01 iki 2023-09-30 unikalių asmenų skaičius - 160* | *Slaugytojos padėjėjos – 2 etatai (2 specialistai);*  *Kineziterapeutai – 1 etatas (2 specialistai);*  *Slaugytojos – 3,5 etato (5 specialistai)* |
| *VšĮ Naujosios Akmenės ligoninė -sveikatos centras*  *(Akmenės r. sav.)* | *2022 m. – 14 asmenų*  *2023 m. - 10 asmenų* | *1 lova* | *8 lovos* | *2 lovos* | *4 lovos* | *Taip* | *Nuo 2022-01-01 iki 2023-09-30 unikalių asmenų skaičius- 309* | *Bendrosios praktikos*  *slaugytoja – 2 etatai (2 specialistai);*  *slaugytojo padėjėjai – 2 etatai (2 specialistai);*  *Kineziterapeutas – 1 etatas (1 specialistas)* |

*\*apima asmens sveikatos priežiūros įstaigas (viešąsias ir privačias) ir socialinės globos įstaigas bei šiose įstaigose teikiamas stacionarinės priežiūros / stacionarios socialinės globos paslaugas.*

4 lentelė rodo, kad paliatyvios pagalbos paslaugas teikia tik VšĮ Naujosios Akmenės ligoninė-sveikatos centras, turintis šiai paslaugai skirtą tik vieną lovą, poreikis šiai paslaugai – 6 lovos. Kitos savivaldybėje veikiančios gydymo įstaigos paliatyvios pagalbos paslaugų dienos stacionare neteikia ir artimiausiu metu neplanuoja šių paslaugų teikti. Beveik visų Akmenės rajone demencija sergančių asmenų stacionarine priežiūra / stacionaria socialine globa užsiima Akmenės rajono socialinių paslaugų namai. Jie turi tam skirtas 57 vietas, kurių jiems užtenka, didinti vietų / lovų skaičių poreikio nėra. VšĮ Naujosios Akmenės ligoninė-sveikatos centras turi dvi vietas / lovas demencija sergančių asmenų stacionarinei priežiūrai / stacionariai socialinei globai ir turi poreikį padidinti tokių vietų skaičių dar dviem vietomis. Trys rajono medicinos įstaigos nuo 2022-01-01 iki 2023-09-30 atliko ASPN paslaugų 1415 unikalių asmenų.

*Akmenės rajono socialinių paslaugų namai* (Respublikos g. 28, Naujoji Akmenė) teikia *ilgalaikės ir trumpalaikės socialinės globos* paslaugas, kuriomis asmeniui, dėl objektyvių priežasčių negalinčiam gyventi savo namuose, teikiama kompleksinė, nuolatinės specialistų priežiūros reikalaujanti pagalba apgyvendinant socialinių paslaugų namuose. 2022 m. ilgalaikės ir trumpalaikės socialines globos paslaugų suteikta 133 suaugusiems asmenims su negalia bei senyvo amžiaus asmenims. Be to, 2022 m. 172 asmenims suteiktos dienos socialinės globos asmens namuose paslaugos.

*VšĮ Naujosios Akmenės ligoninė-sveikatos centras* (Žemaitijos g. 6, Naujoji Akmenė) teikia paliatyviosios pagalbos, demencija sergančių asmenų stacionarinės priežiūros / stacionarios socialinės globos ir sveikatos priežiūros asmens namuose (ASPN) paslaugas. 2022 m. paliatyvioji pagalba suteikta 17 pacientų, 3 iš jų mirė. Palaikomojo gydymo ir slaugos skyriuje 2022 m. gydėsi 393 pacientai, iš jų 105 mirė. Tai rodo, kad šiame skyriuje buvo gydomi labai sunkios būklės pacientai.

*UAB "Akmenės sveikatos centras"* (Respublikos g. 1A, Naujoji Akmenė) įkurtas 2020 m., įregistruotas 81 darbuotojas. Pagrindinė įmonės veikla yra medicinos įstaigos paslaugos.

*UAB „Antano Lizdenio sveikatos centras“* (Žemaitijos g. 6, Naujoji Akmenė) veikia nuo 1994 m., įregistruota 30 darbuotojų. Pagrindinė veikla – pirminė asmens sveikatos priežiūra. Čia dirba šeimos gydytojai, jiems talkina vidaus ligų gydytojai, pediatrai, chirurgas, akušeriai ginekologai, yra odontologijos kabinetas.

***Planuojamos investicijos Akmenės rajono savivaldybėje***

*Paliatyviosios pagalbos paslaugų teikimas*

Paliatyvioji pagalba teikiama VšĮ Naujosios Akmenės ligoninėje – sveikatos centre (toliau – Ligoninė). Vadovaujantis paliatyviosios pagalbos paslaugų poreikio Akmenės rajone duomenimis bei siekiant užtikrinti profesionalias, kokybiškas ir savalaikes paslaugas pacientams, numatoma plėtoti šių paslaugų teikimą Ligoninėje ir įrengti 7 papildomas stacionarinės paliatyviosios pagalbos lovas suaugusiems. 2024 m. vasario mėn. įstaiga savo lėšomis įsteigė 3 papildomas lovas, tad šiuo metu slaugos skyriuje yra 4 paliatyvios pagalbos lovos, kurios nuolatos yra užpildytos. Yra pacientų, laukiančių perkėlimo į paliatyvią slaugą. Pagal 2024 m. nuo sausio 1 d. įsigaliosiantį 100 tūkst. gyventojų tenkantį normatyvą Akmenės rajone turėtų būti 4,62 stacionarinės paliatyviosios pagalbos lovos. Vis daugėja pacientų, sergančių progresuojančiomis ir gyvybei pavojingomis ligomis, todėl Ligoninė, siekdama užtikrinti stacionarinių paliatyviosios pagalbos suaugusiesiems paslaugų prieinamumą ir kokybę Akmenės r. gyventojams, planuoja įkurti 8 stacionarinių lovų skyrių, kuriame būtų teikiama profesionali, kokybiška ir saugi paliatyvioji pagalba suaugusiesiems. Papildomų stacionarinės paliatyviosios pagalbos vietų įsteigimui bus atliekamas patalpų, kuriose bus teikiamos paslaugos, remontas, įrengiamas vonios kambarys bei įsigyjami baldai ir paslaugų teikimui reikalinga medicininė įranga.

Dėl atitikties Gairių 1 priede numatytam reikalavimui dėl nuo 2024 m. sausio 1 d. nustatomo 24 paliatyviosios pagalbos lovų, tenkančių 100 tūkst. gyventojų, skaičiaus: derinant PP pagrindimo aprašą buvo gautos pastabos iš LR Sveikatos apsaugos ministerijos, kad turi būti numatoma ne mažiau, negu 8 lovos. Numačius didinti skyrių iki 8 vietų, gautas LR Sveikatos apsaugos ministerijos suderinimas.

*Planuojamos paliatyviosios pagalbos paslaugos dienos stacionare*

Akmenės rajono savivaldybėje nėra gydymo įstaigų, kurios teikia paliatyviosios pagalbos paslaugas dienos stacionare. Gydymo įstaigos nenumato steigti paliatyviosios pagalbos dienos centro ir teikti paliatyviosios pagalbos paslaugas dienos stacionare.

*Demencija sergančių asmenų stacionarinė priežiūra / stacionari globa*

Stacionarinę priežiūrą / stacionarią globą Akmenės rajone teikia 2 įstaigos. Akmenės rajono Socialinių paslaugų namai šiuo metu turi 57 lovas / vietas demencija sergančių asmenų stacionariai socialinei globai ir plėtros nenumato. Ligoninė turi 2 vietas / lovas, skirtas demencija sergančių asmenų stacionarinei priežiūrai.

Demencija sergančių pacientų skyriaus steigti Akmenės rajone neplanuojama, nes steigiant 12 lovų skyrių būtų reikalingas papildomas personalas bei reikėtų turėti patalpas, atitinkančias joms keliamus reikalavimus (pirmas aukštas, skyrius turi būti rakinamas ir kt.).

*ASPN teikimas*

Dėl senstančios visuomenės ir sergamumo sunkiomis lėtinėmis ligomis didėja ASPN paslaugų poreikis. Siekiant užtikrinti kokybiškesnes ambulatorinės slaugos paslaugas namuose bei patenkinti sergančiųjų poreikius, planuojamos investicijos į mobilių komandų aprūpinimą darbui reikalinga įranga, priemonėmis ir automobiliais. Įgyvendinant projektą planuojama įsigyti 3 elektromobilius su įkrovimo stotelėmis bei 3 ASPN medicininės ir kitos įrangos komplektus kokybiškesnių paslaugų teikimui namuose ir jais aprūpinti tris ASPN paslaugas teikiančias rajono sveikatos įstaigas.

Investicijos leis:

* pagerinti ambulatorinių slaugos paslaugų namuose efektyvumą ir kokybę Akmenės rajone;
* pagerinti paslaugų prieinamumą Akmenės rajone, suteiks galimybę teikti ASPN vietovėse, kurios yra sunkiai prieinamos, o tai ypač svarbu ligoniams, kurie priklausomi nuo kitų pagalbos;
* užtikrinti paslaugų teikimą visomis savaitės dienomis, nes modernizavus įrangą bus galimybė papildyti ASPN komandą naujais specialistais;
* prisidėti ne tik prie kokybiškesnių, savalaikių paslaugų suteikimo sergantiems asmenims, bet ir prie tvarumo, mažinant poveikį aplinkai.

5 lentelė

**Akmenės rajono savivaldybėje paslaugas teikiančių įstaigų, kurias numatoma modernizuoti šios RPPl priemonės lėšomis, duomenų suvestinė**

|  |  |  |  |  |  |  |
| --- | --- | --- | --- | --- | --- | --- |
| Įstaigos (viešosios ir privačios) pavadinimas ir pavaldumas | | Paliatyviosios pagalbos paslaugas dienos stacionare gaunančių asmenų skaičiaus pokytis po modernizavimo, lyginant su 2023 m. gruodžio 31 d. | Paliatyviosios pagalbos lovų skaičiaus pokytis po modernizavimo, lyginant su 2023 m. gruodžio 31 d. | Vietų / lovų, skirtų demencija sergančių asmenų stacionarinei priežiūrai / stacionariai socialinei globai, pokytis po modernizavimo, lyginant su 2023 m. gruodžio 31 d. | Asmenų, kuriems ASPĮ teikia APSN paslaugas, skaičiaus pokytis po modernizavimo, lyginant su 2023 m. gruodžio 31 d. | Ar ASPN teikianti įstaiga (viešoji ir privati) pradės teikti paslaugas vakarais ir savaitgaliais (jeigu iki šiol jų neteikė)? |
|  | *VšĮ Naujosios Akmenės ligoninė-sveikatos centras* | *-* | *+7* | *-* | *+174* | *Taip* |
| *UAB„Antano Lizdenio sveikatos centras”* | *-* | *-* | *-* | *+ 11* | *Taip* |
| *UAB "Akmenės sveikatos centras"* | *-* | *-* | *-* | *+89* | *Paslaugos vakarais ir savaitgaliais teikiamos* |

**Joniškio rajono savivaldybė**

***Esama situacija Joniškio rajono savivaldybėje***

6 lentelė

**Joniškio rajono savivaldybėje paslaugas teikiančių įstaigų (viešųjų ir privačių) duomenų suvestinė**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Įstaigos (viešosios ir privačios) pavadinimas ir pavaldumas | | Paliatyviosios pagalbos paslaugas (dienos stacionare, dienos centre, stacionare) gaunančių asmenų skaičius | Stacionarinės paliatyviosios pagalbos lovų skaičius | Stacionarinės paliatyviosios pagalbos lovų skaičiaus poreikis po 2024-01-01 | Vietų / lovų, skirtų demencija sergančių asmenų stacionarinei priežiūrai / stacionariai socialinei globai, skaičius\* | Vietų / lovų, skirtų demencija sergančių asmenų stacionarinei priežiūrai / stacionariai socialinei globai, poreikis\* | Ar numatoma diegti / plėtoti ambulatorines paslaugas demencija sergantiems asmenims? | Asmenų, kuriems ASPĮ teikia APSN paslaugas, skaičius | Įstaigos (viešosios ir privačios) ASPN komandos sudėtis (specialistų skaičius ir profesinė kvalifikacija) |
|  | VšĮ Joniškio ligoninė (Joniškio r. sav.) | 19 | 4 | 8 | 4 | 12 | Nenumatoma | Neteikiama | Neteikiama |
| VšĮ Joniškio pirminės sveikatos priežiūros centras  (Joniškio r. sav.) | - | - | - | - | - | Nenumatoma | 415 | 7 bendrosios praktikos slaugytojos (darbo krūvis 4,75 etato);  2 slaugytojo padėjėjos (2 etatai); 1 kineziterapeutė (1 etatas) |
| UAB „InMedica“ (privati) | - | - | - | - | - | Nenumatoma | 257 | 2 bendrosios praktikos slaugytojai, 2 slaugytojo padėjėjai, 2 kineziterapeutai (įstaiga nedalyvauja projekte) |
|  | Jurdaičių socialinės globos namai (valstybės) | - | - | - | 50 | - | - | - | - |
| Beržėnų senjorų namai (privati) | - | - | - | 2 | - | - | - | - |
| Joniškio Švč. Mergelės Marijos parapijos senelių  globos namams „Santara“ (privati) | - | - | - | 3 | - | - | - | - |

6 lentelė rodo, kad VšĮ Joniškio ligoninė, turėdama vos 4 stacionarinės paliatyviosios pagalbos lovas, 2023 m. sugebėjo suteikti paliatyviosios pagalbos paslaugas (dienos stacionare, dienos centre, stacionare) 19 asmenų. Todėl nuo 2024 m. reiškiamas poreikis padidinti šių lovų skaičių iki 8. Vietų / lovų, skirtų demencija sergančių asmenų stacionarinei priežiūrai / stacionariai socialinei globai, skaičius 4 šiai įstaigai nėra pakankamas, poreikis yra 12 stacionarių lovų. Pagrindinė įstaiga, teikianti demencija sergančių asmenų stacionarinės priežiūros / stacionarios socialinės globos paslaugas, yra Jurdaičių socialinės globos namai, jiems turimas 50 vietų skaičius yra pakankamas. Dvi medicinos įstaigos per metus suteikė ASPN paslaugų 672 Joniškio rajono gyventojams.

*VšĮ Joniškio ligoninės* (Pašvitinio g. 21, Joniškis) Slaugos skyrius veikia nuo 1998 m., čia teikiamos pirminio lygio stacionarinės paslaugos. Lovų skaičius šiame skyriuje 2022 m. sumažėjo nuo 63 iki 36. Ligoninės ataskaitoje pateikti tokie 2022 m. duomenys: 1) Palaikomojo gydymo ir slaugos lovadienių skaičius – 12 687; palaikomojo gydymo ir slaugos lovų funkcionavimas (užimtumas) – 276; gydyta palaikomojo gydymo ir slaugos pacientų 208, iš jų mirė 81; 2) Paliatyviosios pagalbos lovadienių skaičius – 280, paliatyviosios pagalbos lovų funkcionavimas (užimtumas) – 140; gydyta 19 paliatyviosios pagalbos pacientų, visi jie mirė.

*Jurdaičių socialinės globos namai* (Dvaro g. 25, Jurdaičiai, Joniškio r.) yra biudžetinė įstaiga, įsteigta 1998 m., čia įregistruotas 141 darbuotojas. Globos namų paskirtis – užtikrinti ilgalaikę (trumpalaikę) socialinę globą suaugusiems asmenims su negalia, dėl kurios jie negali gyventi savarankiškai, naudotis kitomis bendruomenės paslaugomis ir kuriems būtina nuolatinė specialistų priežiūra. Globos namuose apgyvendinami asmenys, kuriems dėl proto negalios ar psichinių sutrikimų nustatytas 0–40 procentų darbingumo lygis, specialusis nuolatinės slaugos ar nuolatinės priežiūros (pagalbos) poreikis arba nustatytas didelių ar vidutinių specialiųjų poreikių lygis. Įstaigos ataskaitoje nurodyta, kad 2021 m. bendras asmenų, gavusių socialinės globos paslaugas, skaičius buvo 268, iš jų 246 asmenys gavo ilgalaikės globos paslaugas. Mirė 20 asmenų. 134 asmenys turėjo psichinę, o 122 – protinę negalią. 84 asmenys turėjo sunkią negalią. 81 asmuo neturėjo artimų giminaičių. 2020 metų duomenimis 32 proc. paslaugos gavėjų buvo 85 metų amžiaus ir vyresni, o 13 proc. – 80-84 metų amžiaus. Globos namuose yra įrengti gyvenamieji kambariai, asmens higienos, poilsio, užimtumo, svečių priėmimo, maisto gaminimo patalpos. Įstaigoje yra koplytėlė, biblioteka, šarvojimo salė, kultūros namai, sporto salė, užimtumo veiklų patalpos. Gyventojai gali be trukdžių judėti įstaigos pastatuose ir lauko teritorijoje.

*Beržėnų senjorų namai* (Girstulės g. 14, Beržėnų k., Joniškio r.) įkurti 2010 m., čia įregistruota 19 darbuotojų, yra 35 vietos senjorams. Globos namuose teikiama ilgalaikė ir trumpalaikė socialinės globa. Šiuose namuose apgyvendinami senyvo amžiaus vieniši žmonės, suaugę neįgalieji, kuriems reikalinga nuolatinė globa ir slauga ir kurie dėl senatvės ar dėl fizinės negalios negali savarankiškai gyventi savo namuose.

Viešoji įstaiga *Joniškio Švč. Mergelės Marijos parapijos senelių globos namai „Santara“* įsteigti 1997 metais, čia įregistruota 18 darbuotojų. Įstaigos misija – apgyvendinti pensinio amžiaus žmones, kurie dėl senyvo amžiaus ar negalios negali savarankiškai gyventi savo namuose, yra vieniši arba jų vaikai ir kiti artimieji dėl objektyvių priežasčių negali jų prižiūrėti namuose.

***Planuojamos investicijos Joniškio rajono savivaldybėje***

*Paliatyviosios pagalbos paslaugų teikimas*

Savivaldybės pavaldume esančioje VšĮ Joniškio ligoninėje (toliau – Ligoninė) šiuo metu yra 4 paliatyviosios pagalbos stacionaro lovos (2023 m. pradžioje buvo 2, 2023 m. gruodžio mėn. 4). Ligoninė, siekdama užtikrinti stacionarinių paliatyviosios pagalbos suaugusiesiems paslaugų prieinamumą ir kokybę Joniškio r. gyventojams, planuoja įkurti 8 stacionarinių lovų skyrių, kuriame būtų teikiama profesionali, kokybiška ir saugi paliatyvioji pagalba suaugusiesiems. VšĮ Joniškio ligoninė susiderino su LR sveikatos apsaugos ministerija, kad iš PSD fondo bus galimas 8 lovų finansavimas.

Tam reikalinga atlikti Ligoninės infrastruktūros modernizavimą, kadangi esamas infrastruktūros pajėgumas dėl skyriaus įkūrimui reikalingų patalpų trūkumo, jų nepritaikymo, medicinos įrangos, medicininių baldų trūkumo neleidžia pagerinti paliatyviosios pagalbos paslaugų prieinamumą gyventojams.

Tuo tikslu Ligoninė planuoja atlikti pagrindinio pastato Pašvitinio g. 21, Joniškyje, 1D5p 3 a. kapitalinį remontą (apie 515 kv. m.), įrengiant vienvietes ir dvivietes palatas su atskirais sanitariniais mazgais, talpinančias 8 stacionarines lovas. Šiuo metu 3 a. veikia Slaugos skyrius su 21 lova.

Investicijų poreikis 8 stacionarinių paliatyviosios pagalbos lovų skyriuje įkūrimui Joniškio ligoninėje:

* Statybos rangos darbai: 697 835,06 Eur (515 kv. m. x 1355,02 Eur);
* Inžinerinės paslaugos (8 proc. nuo darbų kainos) 55 826,81 Eur;
* Medicininė įranga ir baldai: 350 944,10 Eur.

Iš viso investicijų poreikis paliatyviosios pagalbos 8 lovų stacionarui: 1 104 605,97 Eur.

*Demencija sergančių asmenų stacionarinė priežiūra / stacionari globa*

Joniškio rajono savivaldybės teritorijoje veikiančiuose Jurdaičių socialinės globos namuose, kur ilgalaikė / trumpalaikė socialinė globa asmenims su proto ir psichikos negalia teikiama visos Lietuvos gyventojams pagal atskirą siuntimą, demencija sergančių asmenų stacionarinė priežiūra / stacionarinė globa gali būti teikiama mažiausiai 50 asmenų.

Rajono teritorijoje veikiančiuose privačiuose Beržėnų senjorų namuose demencija sergančių asmenų stacionarinė priežiūra / stacionarinė globa gali būti organizuojama mažiausiai 2 asmenims, Joniškio Švč. Mergelės Marijos parapijos senelių globos namuose „Santara“ – 3 asmenims.

VšĮ Joniškio ligoninėje planuojama įsteigti 1 skyrių su 12 stacionarinių lovų, skirtų demencija sergančiųjų asmenų slaugai. Planuojama atlikti Joniškio ligoninės pastato Pašvitinio g. 21, Joniškyje, patalpų kapitalinį remontą/rekonstrukciją, (532 kv. m.), įrengiant atskiras vienvietes, dvivietes palatas su atskirais sanitariniais mazgais, procedūriniais ir kitomis patalpomis demencija sergančių asmenų slaugai.

Investicijų poreikis 1 skyriui su 12 stacionarinių lovų demencija sergančių pacientų slaugai/gydymui įkūrimui Joniškio ligoninėje:

• Statybos rangos darbai: 720 870,40 Eur;

• Inžinerinės paslaugos (8 proc. nuo darbų kainos): 57 669,63 Eur;

• Medicininė įranga ir baldai: 190 901,46 Eur;

Investicijų poreikis demencijai skirto 1 skyriaus įrengimui: 969 441,49 Eur.

*ASPN teikimas*

Planuojama įsigyti 1 elektromobilį, kuris leistų specialistams operatyviau suteikti sveikatos priežiūros paslaugas pacientų namuose. Šiuo metu įstaigos ASPN komandos naudojasi tik 6 automobiliais.

7 lentelė

**Joniškio rajono savivaldybėje paslaugas teikiančių įstaigų, kurias numatoma modernizuoti šios RPPl priemonės lėšomis, duomenų suvestinė**

|  |  |  |  |  |  |  |
| --- | --- | --- | --- | --- | --- | --- |
| Įstaigos (viešosios ir privačios) pavadinimas ir pavaldumas | | Paliatyviosios pagalbos paslaugas dienos stacionare gaunančių asmenų skaičiaus pokytis po modernizavimo, lyginant su 2023 m. gruodžio 31 d. | Paliatyviosios pagalbos lovų skaičiaus pokytis po modernizavimo, lyginant su 2023 m. gruodžio 31 d. | Vietų / lovų, skirtų demencija sergančių asmenų stacionarinei priežiūrai / stacionariai socialinei globai, pokytis po modernizavimo, lyginant su 2023 m. gruodžio 31 d. | Asmenų, kuriems ASPĮ teikia APSN paslaugas, skaičiaus pokytis po modernizavimo, lyginant su 2023 m. gruodžio 31 d. | Ar ASPN teikianti įstaiga (viešoji ir privati) pradės teikti paslaugas vakarais ir savaitgaliais (jeigu iki šiol jų neteikė)? |
|  | VšĮ Joniškio ligoninė (Joniškio r. sav.) | 0 | +4 | - | 0 | 0 |
| VšĮ Joniškio pirminės sveikatos priežiūros centras  (Joniškio r. sav.) | - | - | - | +35 | Paslaugos vakarais ir savaitgaliais teikiamos jau dabar |

**Kelmės rajono savivaldybė**

***Esama situacija Kelmės rajono savivaldybėje***

10 lentelė

**Kelmės rajono savivaldybėje paslaugas teikiančių įstaigų (viešųjų ir privačių) duomenų suvestinė**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Įstaigos pavadinimas ir pavaldumas | Paliatyviosios pagalbos paslaugas dienos stacionare gaunančių asmenų skaičius | Paliatyviosios pagalbos lovų skaičius | Paliatyviosios pagalbos lovų skaičiaus poreikis nuo 2024-01-01 | Vietų / lovų, skirtų demencija sergančių asmenų stacionarinei / institucinei priežiūrai, skaičius\* | Vietų / lovų, skirtų demencija sergančių asmenų stacionarinei / institucinei priežiūrai, poreikis\* | Asmenų skaičius, kuriems ASPĮ teikia APSN paslaugas | Įstaigos ASPN komandos sudėtis (specialistų skaičius ir profesinė kvalifikacija) | Ar ASPN  įstaiga teikia paslaugas vakarais  ir savaitgaliais? |
| VšĮ Kelmės rajono bendrosios praktikos gydytojų centras  (viešoji) | - | - | - | - | - | 117 | Bendrosios praktikos slaugytojai –3,45 etato (3 specialistai);  Kineziterapeutas – 2 etatai (2 specialistai);  Slaugytojų padėjėjai – 2,25 etato (2 specialistai);  Ergoterapeutas – 0,25 etato (1 specialistas) | Paslaugos teikiamos ir vakarais ir savaitgaliais |
| VšĮ Kelmės rajono pirminės sveikatos priežiūros centras  (viešoji) | - | - | - | - | - | 263 | Bendrosios praktikos slaugytojai – 5 etatai (7 specialistai);  Slaugytojų padėjėjai – 2 etatai (2 specialistai);  Kineziterapeutas – 1 etatas (1 specialistas);  Ergoterapeutas – 1 etatas (1 specialistas) | Vakarais ir savaitgaliais paslaugos neteikiamos |
| VšĮ Kelmės ligoninė (viešoji) | - | 3 | 3 | 2 | 55 | - | - | - |
| VšĮ Šaukėnų ambulatorija  (viešoji) | - | - | - | - | - | 71 | Bendrosios praktikos slaugytojai – 2 etatai (2 specialistai);  Slaugytojų padėjėjai – 2 etatai (2 specialistai); Kineziterapeutas – 1 etatas (1 specialistas) | Teikiamos paslaugos iki 20 val., savaitgaliai paslaugos neteikiamos |
| VšĮ Tytuvėnų pirminės sveikatos priežiūros centras  (viešoji) | - | - | - | - | - | 155 | Bendrosios praktikos slaugytojai – 2 etatai (2 specialistai);  Slaugytojų padėjėjai – 3 etatai (3 specialistai); Kineziterapeutas – 1 etatas (1 specialistas) | Teikiamos paslaugos iki 20 val. savaitgaliais paslaugos neteikiamos |
| UAB „Jūsų klinika“  (privati) | - | - | - | - | - | 135 | Bendrosios praktikos slaugytojai – 3 etatai (etatai paskirstomi 4-iems specialistams: 0,5 etato – 1 specialistas; 1 etatas – 1 specialistas; 05 etato – 1 specialistas; 1 etatas – 1 specialistas);  Slaugytojų padėjėjai – 3 etatai (etatai išskirstomi 3 specialistams: 1,5 etato – 1 specialistas; 1 etatas – 1 specialistas; 0,5 etato – 1 specialistas);  Kineziterapeutas 1 etatas (1 specialistas);  Ergoterapeutas – 1,5 etato (1 specialistas) | Paslaugos teikiamos vakarais ir savaitgaliais |


10 lentelė rodo, kad iš Kelmės rajono sveikatos priežiūros įstaigų tik VšĮ Kelmės ligoninė teikia paliatyviosios pagalbos paslaugas dienos stacionare ir vykdo demencija sergančių asmenų stacionarinę / institucinę priežiūrą. Ši įstaiga planuoja didinti paliatyviosios pagalbos lovų skaičių nuo 3 iki 6 (t. y. papildomos 3 lovos, ko ir reikalauja nuostata, jog 100 tūkst. gyventojų turi būti skirtos 24 lovos: pagal savivaldybės gyventojų skaičių Kelmės rajone turi būti iš viso 6 lovos, vadinasi poreikis yra 3 lovos) ir vietų / lovų, skirtų demencija sergančių asmenų stacionarinei / institucinei priežiūrai, skaičių nuo 2 iki 55, nes pagal nurodytus reikalavimus ir paskaičiuotus poreikius Kelmės rajone yra 2 lovos, skirtos demencija sergančių asmenų priežiūrai VšĮ Kelmės ligoninėje, iš viso rajonui poreikis numatytas 57, vadinasi trūksta 55 lovų. Penkios Kelmės rajono įstaigos per metus suteikė ASPN paslaugų 741 asmeniui.

*VšĮ Kelmės ligoninė* (Nepriklausomybės g. 2, Kelmė), čia 2020 m. buvo įregistruoti 249 darbuotojai. 52 lovų Slaugos ir palaikomojo gydymo skyrius veikia nuo 2008 m. Skyriuje yra teikiamos stacionarinės pirminio lygio palaikomojo gydymo ir slaugos paslaugos po gydymosi namuose, kai ambulatorinė pagalba tampa neefektyvi, ir po gydymo stacionare, kai yra reikalingas palaikomasis gydymas ir slauga.

Pateikiame grafinį įstaigų išdėstymą (paspaudus nuorodą bus nukreipiama į žemėlapį). Žemėlapyje įstaigos pažymėtos skirtinga spalva pagal paslaugų teikimą:

* Geltona spalva – VšĮ Kelmės ligoninė, kuri teikia stacionarines paliatyviosios pagalbos paslaugas;
* Raudona spalva – pirminės ambulatorinės asmens sveikatos priežiūros įstaigos, teikiančios ambulatorines slaugos paslaugas namuose;
* Mėlyna spalva – VšĮ Šiaulių paliatyviosios pagalbos ir slaugos centras „Prasmė“, kuris teikia paliatyviasias dienos stacionaro paslaugas, ambulatorines paslaugas namuose.
* Žalia– Socialinės globos institucijos, teikiančios institucinės globos paslaugas, tačiau konkrečiai sergantiems demencija lovų nėra.

[*https://www.google.com/maps/d/u/0/viewer?mid=1YIJLRo-5wBjsO1A79hXhF4hrtXz9Law&hl=lt&ll=55.68601095698051%2C22.942711926953127&z=11*](https://www.google.com/maps/d/u/0/viewer?mid=1YIJLRo-5wBjsO1A79hXhF4hrtXz9Law&hl=lt&ll=55.68601095698051%2C22.942711926953127&z=11)



***Planuojamos investicijos Kelmės rajono savivaldybėje***

*Paliatyviosios pagalbos paslaugų teikimas*

Stacionarines paliatyviosios pagalbos paslaugas Kelmės rajone teikia viena įstaiga – VšĮ Kelmės ligoninė. VšĮ Kelmės ligoninėje yra 3 stacionarinės paliatyviosios pagalbos lovos. Pagal 2024 m. nuo sausio 1 d. įsigaliosiantį 100 tūkst. gyventojų tenkantį normatyvą Kelmės rajone turėtų būti 6 stacionarinės paliatyviosios pagalbos lovos. Kelmės rajono savivaldybėje viešosios asmens sveikatos priežiūros įstaigos neteikia paliatyviosios pagalbos dienos stacionaro paslaugų, todėl įvardinti, kokiam asmenų skaičiui yra teikiamos paliatyviosios pagalbos dienos stacionaro paslaugos, negalime. Kelmės rajone esantis VšĮ Šiaulių paliatyviosios pagalbos ir slaugos centras „Prasmė“ teikia šias paslaugas. Kaip nurodė įstaiga, šiuo metu (2024 m. gegužės 16 d. duomenys) nei vienam Kelmės rajono gyventojui nėra teikiama paliatyviosios pagalbos dienos stacionaro paslauga. 2023 m. gruodžio mėn. pabaigoje iš viso 2023 metais 6 pacientams buvo teikiamos ambulatorinės paliatyviosios pagalbos paslaugos. Per 2022 metus Kelmės rajone 12-ai pacientų buvo suteikta paliatyviosios pagalbos paslaugų.

*Planuojamos paliatyviosios pagalbos paslaugos dienos stacionare*

Dėl paliatyviosios pagalbos paslaugų teikimo tarp įstaigų ir jų bendradarbiavimo pažymime, jog dėl stacionarinių paliatyviosios pagalbos paslaugų teikimo visos viešosios pirminės asmens sveikatos priežiūros įstaigos yra sudariusios sutartis su VšĮ Kelmės ligonine. Yra sudarytos bendradarbiavimo sutartys ir dėl paliatyviųjų ambulatorinių paslaugų teikimo: su VšĮ Šiaulių paliatyviosios pagalbos ir slaugos centru „Prasmė“ ir su VšĮ globos ir slaugos centru „Sidabražolė“. 2024 metais VšĮ Kelmės rajono bendrosios praktikos gydytojų centras planuoja pradėti teikti savarankiškai ambulatorinės paliatyviosios pagalbos paslaugas.

*Demencija sergančių asmenų stacionarinė priežiūra / stacionari globa*

Kelmės rajono savivaldybėje yra dvi socialinės globos įstaigos, kuriose teikiamos institucinės priežiūros paslaugos: BĮ Liolių socialinės globos namai, VšĮ Šiaulių paliatyviosios pagalbos ir slaugos centras „Prasmė“.

VšĮ Šiaulių paliatyviosios pagalbos ir slaugos centras „Prasmė“, kuris veikia Pavainiškės kaime, Šaukėnų seniūnijoje, Kelmės rajone turi licenciją institucinei socialinei globai teikti 50 asmenų. Šiuose socialinės globos namuose gali gyventi senyvo amžiaus asmenys, senyvo amžiaus asmenys su sunkia negalia ir suaugę asmenys su sunkia negalia. Iš viso demencija sergančiųjų šioje įstaigoje 2024 m. gegužės 16 d. buvo 26 asmenys.

Kelmės rajone socialinės globos įstaiga, kuri teikia institucinės priežiūros paslaugas, yra BĮ Liolių socialinės globos namai (Liolių ir Užvenčio padaliniai). Liolių socialinės globos namuose gyvena 93 gyventojai, Užvenčio padalinyje gyvena 29 gyventojai. Liolių padalinyje demencija sergančių asmenų yra 35, o Užvenčio padalinyje demencija nustatyta 3 asmenims. Taigi, Kelmės rajono savivaldybėje socialinės globos institucijose šiuo metu gyvena 64 asmenys, kuriems nustatyta demencija (2024 m. gegužės 16 d. duomenys).

*ASPN teikimas*

Ambulatorines slaugos paslaugas namuose (toliau – ASPN) Kelmės rajono savivaldybėje teikia 4-ios viešosios asmens sveikatos priežiūros įstaigos (steigėjas – savivaldybė) ir 1 privati įstaiga (UAB Užvenčio šeimos sveikatos centras). Remiantis „SVEIDRA“ duomenimis, Kelmės rajono viešosios asmens sveikatos priežiūros įstaigos ASPN teikia 606 pacientams. Privati įstaiga UAB „Jūsų klinika“ paslaugas teikia 135 pacientams. Iš viso paslaugos teikiamos 741 Kelmės rajono gyventojui. VšĮ Kelmės rajono bendrosios praktikos gydytojų centro ASPN komandą sudaro: 3 bendrosios praktikos slaugytojos, kurios užima 3,45 etato dydį, 2 slaugytojų padėjėjos, kurios užima 2,25 etato dydį, 2 kineziterapeutai, kurie užima 2 etatus ir 1 ergoterapeutas, kuris užima 0,25 etato dydį. VšĮ Šaukėnų ambulatorijos ASPN komandą sudaro: 2 bendrosios praktikos slaugytojos, kurios užima 2 etatus, 2 slaugytojo padėjėjos, kurios užima 2 etatus, 1 kineziterapeutas, kuris užima 1 etatą. VšĮ Kelmės rajono pirminės sveikatos priežiūros centro ASPN komandą sudaro: 7 bendrosios praktikos slaugytojos, kurios užima 5 etatus, 2 slaugytojų padėjėjos, kurios užima 2 etatus, 1 kineziterapeutas, kuris užima 1 etatą, 1 ergoterapeutas, kuris užima 1 etatą. VšĮ Tytuvėnų pirminės sveikatos priežiūros centro ASPN komandą sudaro: 2 bendrosios praktikos slaugytojos, kurios užima 2 etatus, 3 slaugytojų padėjėjos, kurios užima 3 etatus, 1 kineziterapeutas, kuris užima 1 etatą. UAB „Jūsų klinika“ ASPN komandą sudaro 9 darbuotojai: 4 bendrosios praktikos slaugytojos, kurios užima 3 etatus, 3 slaugytojo padėjėjos, kurios užima 3 etatus, 1 kineziterapeutas, kuris užima 1 etatą ir 1 ergoterapeutas, kuris užima 1,5 etato.

Iš 4 Kelmės rajono viešųjų ASPĮ viena įstaiga (VšĮ Kelmės rajono bendrosios praktikos gydytojų centras) ASPN paslaugas teikia savaitgaliais. 3 Kelmės rajono viešosios ASPĮ (VšĮ Kelmės rajono bendrosios praktikos gydytojų centras, VšĮ Šaukėnų ambulatorija, VšĮ Tytuvėnų pirminės sveikatos priežiūros centras) ASPN paslaugas teikia vakarais iki 20 val. Privati įstaiga UAB „Jūsų medicinos namai“ paslaugas teikia vakarais ir savaitgaliais.

Kelmės rajono savivaldybėje teikti ilgalaikės priežiūros paslaugoms trūksta šių specialistų: 3 bendrosios praktikos slaugytojų (VšĮ Kelmės rajono pirminės sveikatos priežiūros centrui), kineziterapeuto (VšĮ Kelmės rajono bendrosios praktikos gydytojų centrui, kol kineziterapeutas yra vaiko priežiūros atostogose), trūksta ergoterapeuto (VšĮ Tytuvėnų pirminės sveikatos priežiūros centrui, VšĮ Šaukėnų ambulatorijai).

11 lentelė

**Kelmės rajono savivaldybėje paslaugas teikiančių įstaigų, kurias numatoma modernizuoti šios RPPl priemonės lėšomis, duomenų suvestinė**

|  |  |  |  |  |  |  |
| --- | --- | --- | --- | --- | --- | --- |
| Įstaigos pavadinimas ir pavaldumas | Paliatyviosios pagalbos paslaugas dienos stacionare gaunančių asmenų skaičiaus pokytis po modernizavimo, lyginant su 2023 m. gruodžio 31 d. | Paliatyviosios pagalbos lovų skaičiaus pokytis po modernizavimo, lyginant su 2023 m. gruodžio 31 d. | Vietų / lovų, skirtų demencija sergančių asmenų stacionarinei / institucinei priežiūrai, pokytis po modernizavimo, lyginant su 2023 m. gruodžio 31 d. | Asmenų, kuriems ASPĮ teikia APSN paslaugas, skaičiaus pokytis po modernizavimo, lyginant su 2023 m. gruodžio 31 d. | Ar ASPN teikianti įstaiga pradės teikti paslaugas vakarais ir savaitgaliais (jeigu iki šiol jų neteikė)? | Ar planuojamos investicijos į paslaugų plėtrą / modernizavimą (2021–2027 m. ES investicijų programos regioninės priemonės lėšos ir Ekonomikos gaivinimo ir atsparumo didinimo plano „Naujos kartos Lietuva“ lėšos)? |
| VšĮ Kelmės ligoninė  (viešoji) | - | 3 | 4 | - | - | VšĮ Kelmės ligoninė nedalyvaus įgyvendinant šią pažangos priemonę, todėl investicijos į paslaugų plėtrą ir modernizavimą nėra numatytos. |
| VšĮ Kelmės rajono bendrosios praktikos gydytojų centras  (viešoji) | - | - | - | Planuojama, kad po modernizavimo ASPN paslaugų gavėjų skaičius padidėtų 21 pacientu ir paslaugos būtų teikiamos 138 pacientų | Šiuo metu teikia, tai teiks ir toliau | Taip, planuojamos, investicijos leistų plėsti šeimos gydytojo komandos narių skaičių, slaugos namuose komandos narių skaičių, lėšos būtų naudojamos kvalifikacijos tobulinimui. Planuojama įsigyti elektromobilį (naudojamas automobilis 2008 m., dažnai genda, labai didelės jo eksploatavimo išlaidos) ir atnaujinti įstaigos infrastruktūrą (remonto ir rekonstrukcijos darbai naujų darbo vietų įrengimui), nes numatoma plėsti slaugos paslaugų namuose komandą – įsidarbinti bendrosios praktikos slaugytoją ir slaugytojo padėjėją. |
| VšĮ Kelmės rajono pirminės sveikatos priežiūros centras  (viešoji) | - | - | - | Skaičius padidės, numatoma, kad ASPN paslaugos bus teikiamos ne mažiau nei 300 pacientų. | Taip, įstaiga po modernizavimo esant finansavimui paslaugas teiktų vakarais ir savaitgaliais | Planuojama atnaujinti įstaigos infrastruktūrą (remonto ir rekonstrukcijos darbai), įsigyti elektromobilį ir jo įkrovimo stotelę, medicininę ir kitą įrangą ASPN komandai (naujam komandos nariui ergoterapeutui ir kt. ASPN komandos darbuotojams). |
| VšĮ Šaukėnų ambulatorija  (viešoji) | - | - | - | Planuojama, kad po modernizavimo ir reikalingų priemonių įsigijimo paslaugų teikimas padidėtų iki 20 pacientų ir paslaugos būtų teikiamos 90 pacientų | Jeigu didėtų finansavimas ir būtų galimybė įdarbinti antrą tokios pat sudėties komandą, tai šios paslaugos galėtų būti teikiamos vakarais ir savaitgaliais | Planuojama atnaujinti įstaigos infrastruktūrą (atliekant ambulatorinės slaugos komandos kabineto remontą, renovuoti lauko laiptus, pandusą), įsigyti du stacionarius kompiuterius, medicinines priemones darbui ambulatorinės slaugos komandos paslaugų teikimui namuose bei kineziterapeuto paslaugų išplėtimui, įsigyti ginekologinę kėdę neįgaliosioms, įsigyti elektromobilį ir jo įkrovimo stotelę. |
| VšĮ Tytuvėnų pirminės sveikatos priežiūros centras  (viešoji) | - | - | - | Planuojama, kad po modernizavimo ASPN paslaugų gavėjų skaičius padidėtų 20 pacientų ir paslaugos būtų teikiamos 175 pacientams | Jeigu būtų papildomas finansavimas, tuomet įstaiga paslaugas teiktų ir savaitgaliais | Planuojama, jog būtų perkamas elektromobilis ir kompiuteriai. |
| UAB „Jūsų klinika“  (privati) |  |  |  | Planuojama, kad po modernizavimo ASPN paslaugų gavėjų skaičius padidėtų 35 pacientais ir paslaugos būtų teikiamos 170 pacientų | Šiuo metu teikia, tai teiks ir toliau | 1. Elektromobiliai ir krovimo stotelė (1 vnt. – apie 50000 Eur.). ASPN komandos didžiausią kaštų dalį, po darbo užmokesčio, sudaro automobilių nuomos ir kuro išlaidos. Ekonomiški elektromobiliai padėtų automobilių nuomos ir kuro kaštus nukreipti komandos narių darbo užmokesčio didinimui, padidėtų komandos narių mobilumas ir saugumas.  2. Medicininė įranga: portatyvinis EKG aparatas (1 vnt. – apie 500 Eur.), dabar turimo vieno nebeužtenka.  3. Bekontaktis akispūdžio tonometras (1 vnt. – apie 2000 Eur.). Šiuolaikinėje medicinoje mechaniniai akispūdžio matuokliai beveik nebenaudojami dėl sukeliamo diskomforto pacientui.  4. Dubens dugno stimuliacijos aparatas (1 vnt. – apie 1000 Eur.) Kineziterapijoje naudojamas raumenų skausmams malšinti.  5. Limfodrenažinis aparatas kojoms ir rankoms (1 vnt. – apie 1000 Eur.). Kineziterapijoje ir ergoterapijoje naudojamas galūnių funkcijų gerinimui.  6. Aprangos atnaujinimas pagal sezonus - kiekvienam komandos nariui po du komplektus (apie 3000 Eur.).  7. ASPN komandos narių kompiuterinės įrangos atnaujinimas (apie 3000 Eur.) ir darbo vietos įrengimas darbui su kompiuteriu - patalpų remontas, baldai (apie 15000 Eur.).  8. GPS įrangos, skirtos kiekvieno ASPN komandos nario buvimo vietai ASPN teikimo metu nustatyti, įsigijimas ir diegimas (apie 1000 Eur.). |

**Pakruojo rajono savivaldybė**

***Esama situacija Pakruojo rajono savivaldybėje***

12 lentelė

**Pakruojo rajono savivaldybėje paslaugas teikiančių įstaigų (viešųjų ir privačių) duomenų suvestinė**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Įstaigos (viešosios ir privačios) pavadinimas ir pavaldumas | | Paliatyviosios pagalbos paslaugas (dienos stacionare, dienos centre, stacionare) gaunančių asmenų skaičius | Stacionarinės paliatyviosios pagalbos lovų skaičius | Stacionarinės paliatyviosios pagalbos lovų skaičiaus poreikis po 2024-01-01 | Vietų / lovų, skirtų demencija sergančių asmenų stacionarinei priežiūrai / stacionariai socialinei globai, skaičius\* | Vietų / lovų, skirtų demencija sergančių asmenų stacionarinei priežiūrai / stacionariai socialinei globai, poreikis\* | Ar numatoma diegti / plėtoti ambulatorines paslaugas demencija sergantiems asmenims? | Asmenų, kuriems ASPĮ teikia APSN paslaugas, skaičius | Įstaigos (viešosios ir privačios) ASPN komandos sudėtis (specialistų skaičius ir profesinė kvalifikacija) |
|  | VšĮ Pakruojo pirminės sveikatos priežiūros centras | - | - | - | - | - | Nenumatoma | 1001 | Bendrosios praktikos slaugytojos – 20; Slaugytojų padėjejos – 2; Kineziterapeutės – 2. |
|  | Linkuvos socialinės globos namai | - | - | - | 55 | 55 | Nenumatoma | - | Bendrosios praktikos slaugytojos – 12; Šeimos gydytojas – 0,5 etato; Gydytojas psichiatras – 0,5 etato; medicinos psichologas – 1. |
|  | VšĮ „Pakruojo ligoninė“ | - | 2 | 4 | - | 12 | Nenumatoma | - |  |
| UAB „Medicus LT“ | - | - | - | - | - | - | 377 | Kineziterapeutas – 1;  Bendrosios praktikos slaugytojos – 2; Slaugytojos padėjėjos – 3. |

*\*apima asmens sveikatos priežiūros įstaigas (viešąsias ir privačias) ir socialinės globos įstaigas bei šiose įstaigose teikiamas stacionarinės priežiūros / stacionarios socialinės globos paslaugas.*

12 lentelė rodo, kad tik VšĮ Pakruojo ligoninė teikia paliatyviosios pagalbos paslaugas dienos stacionare ir planuoja didinti paliatyviosios pagalbos lovų skaičių nuo 2 iki 4. Pakruojo rajono savivaldybės gyventojų skaičius 2024 m. pradžioje buvo 17 867. Pagal Gairių 1 priede numatytą reikalavimą dėl nuo 2024 m. sausio 1 d. nustatomo 24 paliatyviosios pagalbos lovų, tenkančių 100 tūkst. gyventojų, skaičiaus, Pakruojo rajono savivaldybėje galimas maksimalus stacionarinės paliatyviosios pagalbos lovų skaičius yra 4,4 lovos. Atsižvelgiant į tai, Pakruojo rajono savivaldybės administracija yra suplanavusi įrengti papildomai 2 lovas ir turėti iš viso 4 paliatyviosios pagalbos lovas.

Tik Linkuvos socialinės globos namai vykdo demencija sergančių asmenų stacionarinę / institucinę priežiūrą, turėdama šiai priežiūrai 55 vietas įstaiga neplanuoja didinti vietų / lovų, skirtų demencija sergančių asmenų stacionarinei / institucinei priežiūrai, skaičiaus. VšĮ Pakruojo ligoninė planuoja įkurti 12 vietų / lovų, skirtų demencija sergančių asmenų stacionarinei / institucinei priežiūrai. Dvi Pakruojo rajono sveikatos priežiūros įstaigos per metus suteikė ASPN paslaugų 1378 asmenims.

*VšĮ Pakruojo ligoninė* (L. Giros g. 3, Pakruojis), čia įregistruoti 165 darbuotojai. 2022 m. veiklos ataskaitoje nurodyta, kad Palaikomojo gydymo ir slaugos skyriuje 2022 m. buvo 48 lovos, stacionarinės slaugos paslaugos apėmė 11 921 lovadienį, o stacionarinės paliatyviosios slaugos paslaugos – 917 lovadienių.

*Linkuvos socialinės globos namai* (Linkavičių k., Pakruojo r.) įsteigti 1998 m., čia įregistruoti 128 darbuotojai, veiklos paskirtis – užtikrinti ilgalaikę socialinę globą suaugusiems asmenims su negalia, dėl kurios jie negali gyventi savarankiškai, naudotis kitomis bendruomenės paslaugomis ir kuriems būtina nuolatinė specialistų priežiūra, kuriems dėl proto negalios ar psichinių sutrikimų nustatytas 0 – 40 procentų darbingumo lygis, specialusis nuolatinės slaugos ir priežiūros poreikis arba didelių ar vidutinių specialiųjų poreikių lygis. Kaip rodo Linkuvos socialinės globos namų direktoriaus 2024 m. sausio 12 d. įsakymu Nr. V24-2 patvirtintas 2023 m. Linkuvos socialinės globos namų socialinės globos atitikties socialinės globos normoms įsivertinimas (31 psl. dokumentas), ši įstaiga visiškai atitinka *Socialinės globos normų apraše[[6]](#footnote-6)* patvirtintas normas.

***Planuojamos investicijos Pakruojo rajono savivaldybėje***

13 lentelė

**Pakruojo rajono savivaldybėje paslaugas teikiančių įstaigų, kurias numatoma modernizuoti šios RPPl priemonės lėšomis, duomenų suvestinė**

|  |  |  |  |  |  |  |
| --- | --- | --- | --- | --- | --- | --- |
|  | Įstaigos (viešosios ir privačios) pavadinimas ir pavaldumas | Paliatyviosios pagalbos paslaugas dienos stacionare gaunančių asmenų skaičiaus pokytis po modernizavimo, lyginant su 2023 m. gruodžio 31 d. | Paliatyviosios pagalbos lovų skaičiaus pokytis po modernizavimo, lyginant su 2023 m. gruodžio 31 d. | Vietų/lovų, skirtų demencija sergančių asmenų stacionarinei priežiūrai / stacionariai socialinei globai, pokytis po modernizavimo, lyginant su 2023 m. gruodžio 31 d. | Asmenų, kuriems ASPĮ teikia ASPN paslaugas, skaičiaus pokytis po modernizavimo, lyginant su 2023 m. gruodžio 31 d. | Ar ASPN teikianti įstaiga (viešoji ir privati) pradės teikti paslaugas vakarais ir savaitgaliais (jeigu iki šiol jų neteikė)? |
| VšĮ Pakruojo ligoninė  (po reorganizacijos – Pakruojo sveikatos centras) |  | +2 |  |  |  |
| UAB „Medicus LT“ |  |  |  | +18 (kasmet slaugomų ligonių skaičius didėja, numatomas pokytis apie 5 proc.) |  |

*Paliatyviosios pagalbos paslaugų teikimas*

Pakruojo rajono savivaldybėje stacionarinę paliatyviąją pagalbą teikia VšĮ Pakruojo ligoninės slaugos ir palaikomojo gydymo skyrius. Skyriuje yra įrengtos dvi paliatyviosios pagalbos vietos (lovos).

Pakruojo rajono savivaldybės administracija kartu su partneriu, planuojamu įsteigti Pakruojo sveikatos centru, planuoja atlikti dalies Pakruojo ligoninės pastato patalpų remonto darbus: sutvarkyti, perplanuoti bei pritaikyti patalpas paliatyviosios pagalbos paslaugoms teikti. Įgyvendinus projektą, siekiant užtikrinti stacionarinių paliatyviosios pagalbos suaugusiesiems paslaugų prieinamumą ir kokybę, planuojama įrengti iki 4 vietų (lovų), įsigyti reikalingą medicinos įrangą ir baldus.

Atskiro įstaigos struktūrinio padalinio, kuriame būtų teikiama stacionarinė paliatyvioji pagalba, šiuo metu neturime ir kurti neplanuojame.

*Planuojamos paliatyviosios pagalbos paslaugos dienos stacionare*

Šiuo metu Pakruojo rajono savivaldybės asmens sveikatos priežiūros įstaigos (viešosios ir privačios) paliatyviosios pagalbos paslaugų dienos stacionare (dienos centre) neteikia.

Gyventojų poreikiams patenkinti yra sudarytos bendradarbiavimo sutartys su paliatyviosios pagalbos paslaugas dienos stacionare (dienos centre) teikiančiomis įmonėmis/įstaigomis (UAB „Paliatyvios medicinos klinika“ bei VšĮ globos ir slaugos centras „Sidabražolė“).

*Demencija sergančių asmenų stacionarinė priežiūra / stacionari globa*

Pakruojo rajono savivaldybės teritorijoje veikiančiuose Linkuvos socialinės globos namuose teikiama ilgalaikė/trumpalaikė socialinė globa asmenims su proto ir psichikos negalia visos Lietuvos gyventojams pagal atskirą siuntimą. Minėtoje įstaigoje demencija sergančių asmenų stacionarinė priežiūra/stacionarinė globa gali būti teikiama 55 asmenims. Paslaugų plėtra nenumatoma.

*ASPN teikimas*

Šiuo metu Pakruojo rajono savivaldybės teritorijoje ASPN paslaugas teikia dvi asmens sveikatos priežiūros įstaigos: VšĮ Pakruojo pirminės sveikatos priežiūros centras (viešoji) ir UAB „Medicus LT“(privati). VšĮ Pakruojo pirminės sveikatos priežiūros centras ASPN paslaugas teikia 1001 asmeniui, UAB „Medicus LT“ – 377 asmenims.

Pakruojo rajono savivaldybės administracija planuoja įgyvendinti du projektus, kurių metu ASPN paslaugas teikiančioms asmens sveikatos priežiūros įstaigoms bus įsigyjama reikalinga įranga, automobiliai:

a) pagal pažangos priemonę Nr. 11-002-02-11-01 „Gerinti sveikatos priežiūros paslaugų kokybę ir prieinamumą“ – kartu su atrinktu partneriu įgyvendins projektą „Asmens sveikatos priežiūros namuose paslaugų kokybės ir prieinamumo gerinimas Pakruojo rajono savivaldybėje“, kurio metu planuojama įsigyti 1 elektromobilį bei reikalingą įrangą ASPN paslaugas teikiančiai komandai;

b) pagal regioninės pažangos priemonę Nr. 11-002-02-11-02 (RE) „Užtikrinti ilgalaikės priežiūros paslaugų plėtrą“ – kartu su kitu atrinktu partneriu vykdys projektą, kurio metu planuojama įsigyti 1 elektromobilį bei reikalingą įrangą ASPN paslaugas teikiančiai kito partnerio komandai.

Planuojama, kad įgyvendinus projektą, asmenų, kuriems yra teikiamos ASPN paslaugos, skaičius kasmet padidės apie 5 procentus.

**Radviliškio rajono savivaldybė**

***Esama situacija Radviliškio rajono savivaldybėje***

Spartus visuomenės senėjimas tampa svarbiu Lietuvos iššūkiu, siekiant rūpintis senyvo amžiaus asmenų sveikata ir gyvenimo kokybe. Valstybės duomenų agentūros duomenimis, 2023 m. pradžioje šalyje gyveno 571,6 tūkst. 65 metų ir vyresnių asmenų, t. y. 20 proc. šalies gyventojų, tuo tarpu Radviliškio rajone 2023 metais – 7430 asmenų arba 44,6 proc. visų Radviliškio rajono gyventojų. 2022 metais apie 77,1 proc. gyventojų, vyresnių nei 65 metų, turėjo lėtinių ligų ar ilgalaikių sveikatos sutrikimų. Radviliškio rajone šis skaičius yra 5 728 asmenys. Higienos instituto duomenimis, Radviliškio rajone 2022 metais 236 asmenys sirgo demencija ir Alzheimerio liga, 171 asmuo gyveno su Parkinsono liga. Dėl sumažėjusių savirūpos gebėjimų ir sveikatos sutrikimų slaugos ir (arba) socialinės priežiūros paslaugų poreikis senyvo amžiaus žmonėms auga, jiems vis dažniau prireikia kompleksinių (slaugos ir socialinių) paslaugų, kurios pagerintų jų ir juos prižiūrinčių artimųjų gyvenimo kokybę. Šiuo metu Lietuvoje ilgalaikė priežiūra vykdoma per dviejų skirtingų sistemų – sveikatos apsaugos ir socialinės apsaugos, teikiamas paslaugas.

14 lentelė

**Radviliškio rajono savivaldybėje paslaugas teikiančių įstaigų (viešųjų ir privačių) duomenų suvestinė**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Įstaigos (viešosios ir privačios) pavadinimas ir pavaldumas | Paliatyviosios pagalbos paslaugas (dienos stacionare, dienos centre, stacionare) gaunančių asmenų skaičius | Stacionarinės paliatyviosios pagalbos lovų skaičius | Stacionarinės paliatyviosios pagalbos lovų skaičiaus poreikis po 2024-01-01 | Vietų / lovų, skirtų demencija sergančių asmenų stacionarinei priežiūrai / stacionariai socialinei globai, skaičius\* | Vietų / lovų, skirtų demencija sergančių asmenų stacionarinei priežiūrai / stacionariai socialinei globai, poreikis\* | Ar numatoma diegti / plėtoti ambulatorines paslaugas demencija sergantiems asmenims? | Asmenų, kuriems ASPĮ teikia APSN paslaugas, skaičius | Įstaigos (viešosios ir privačios) ASPN komandos sudėtis (specialistų skaičius ir profesinė kvalifikacija) |
| Viešoji įstaiga Radviliškio ligoninė | 4 | 4 | 4 | 6 | 30 | - | - | - |
| Viešoji įstaiga Šeduvos PSPC | - | - | - | - | - | taip | 328 | 3,75 etato bendrosios praktikos slaugytojos (*6 specialistai)*, 3,5 etato slaugytojos padėjėjų *(4 specialistai)*, 1 etatas kineziterapeutas *(1 specialistas)* |
| „Medicinos namai“ privati | - | - | - | - | - | taip | 35 | - |
| Viešoji įstaiga Radviliškio PSPC | - | - | - | - | - | taip | 436 | 6,25 etato bendrosios praktikos slaugytojos (8 specialistai), 2 etatai slaugytojos padėjėjų (2 specialistai), 1etatas kineziterapeutas (1 specialistas) |
| Viešoji įstaiga Baisogalos PSPC | - | - | - | - | - | taip | 212 | 2,5etato bendrosios praktikos slaugytojos (3 specialistai), 2 etatai slaugytojos padėjėjos (2 specialistai), 1etatas kineziterapeutas (1 specialistas) |
| UAB „Kristivita“ | - | - | - | - | - | taip | 48 | 2 etatai bendrosios praktikos slaugytojai (2 specialistai), 2etatai slaugytojo padėjėjų (2 specialistai), 1etatas kineziterapeutas (1 specialistas) |

*\*apima asmens sveikatos priežiūros įstaigas (viešąsias ir privačias) ir socialinės globos įstaigas bei šiose įstaigose teikiamas stacionarinės priežiūros / stacionarios socialinės globos paslaugas.*

Kaip rodo 14 lentelė, stacionarinės paliatyviosios pagalbos paslaugas ir demencija sergančių asmenų stacionarinę priežiūrą / stacionarią socialinę globą Radviliškio rajone vykdo tik Viešoji įstaiga Radviliškio ligoninė. Ši įstaiga turi 4 stacionarinės paliatyviosios pagalbos lovas. Turėdama 6 lovas, skirtas demencija sergančių asmenų stacionarinei priežiūrai / stacionariai socialinei globai, Radviliškio ligoninė numato didinti šių vietų skaičių iki 30. Kitos keturios rajono medicinos įstaigos suteikė ASPN paslaugų 1011 asmenų per metus.

*VšĮ Radviliškio ligoninė* (Gedimino g. 9, Radviliškis) įregistruota 1999 metais, čia įregistruoti 303 darbuotojai. Slaugos ir palaikomojo gydymo skyriuje yra 61 lova, tai sudaro beveik pusę visų ligoninės lovų – 128. 2022 m. Ligoninėje gydyti 22 958 pacientai, 8 239 iš jų suteiktos ambulatorinės paslaugos. Slaugos ir palaikomojo gydymo paslaugų apimtys per 4 metus sumažėjo 42 procentais: nuo 17 831 paslaugos 2019 metais iki 10 351 paslaugos 2022 m. Tokį sumažėjimą lėmė Covid-19 infekcijos protrūkiai ir jų pasekmės. 2022 m. suteikta 10 351 slaugos ir palaikomojo gydymo paslauga bei 3 220 stacionarinės paliatyviosios pagalbos paslaugų.

*„Medicinos namai“ Baisogalos klinika* (Grinkiškio g. 9, Baisogala) yra viena iš 15 UAB „Medicinos namai“ (įregistruota 2014 m., 426 darbuotojai) klinikų. Dalis darbuotojų čia atvyksta pagal sutartis iš kitų medicinos įstaigų. Pagrindinės Baisogalos klinikos paslaugos: Ištyrimų programos, Vakcinavimas, Odontologija. Klinikoje pagal sutartis su Ligonių kasomis paslaugos prisirašiusiems pacientams teikiamos nemokamai.

**Šiaulių miesto savivaldybė**

***Esama situacija Šiaulių miesto savivaldybėje***

15 lentelė

**Šiaulių miesto savivaldybėje paslaugas teikiančių įstaigų (viešųjų ir privačių) duomenų suvestinė**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Įstaigos (viešosios ir privačios) pavadinimas ir pavaldumas | Paliatyviosios pagalbos paslaugas (dienos stacionare, dienos centre, stacionare) gaunančių asmenų skaičius | Stacionarinės paliatyviosios pagalbos lovų skaičius | Stacionarinės paliatyviosios pagalbos lovų skaičiaus poreikis po 2024-01-01 | Vietų / lovų, skirtų demencija sergančių asmenų stacionarinei priežiūrai / stacionariai socialinei globai, skaičius\* | Vietų / lovų, skirtų demencija sergančių asmenų stacionarinei priežiūrai / stacionariai socialinei globai, poreikis\* | Ar numatoma diegti / plėtoti ambulatorines paslaugas demencija sergantiems asmenims? | Asmenų, kuriems ASPĮ teikia APSN paslaugas, skaičius | Įstaigos (viešosios ir privačios) ASPN komandos sudėtis (specialistų skaičius ir profesinė kvalifikacija) |
|  | VšĮ Šiaulių centro poliklinika | **-** | **-** | **-** | **-** | **-** | Nenumatoma. Paslaugos plėtojamos visiems ASPN gavėjams vienodai pagal esamą poreikį. | 580 | 5 slaugytojos  2 slaugytojų padėjėjos  2 kineziterapeutės  1 socialinė darbuotoja |
| VšĮ Dainų pirminės sveikatos priežiūros įstaiga | | **-** | **-** | **-** | **-** | **-** | Nenumatoma. Paslaugos plėtojamos visiems ASPN gavėjams vienodai pagal esamą poreikį. | 670 | 6 bendrosios praktikos slaugytojos  2 slaugytojo padėjėjos  2 kineziterapeutai  1 socialinis darbuotojas |
| UAB Rezus.lt | | **-** | **-** | **-** | **-** | **-** | Nenumatoma. Paslaugos plėtojamos visiems ASPN gavėjams vienodai pagal esamą poreikį. | 201 | 5 bendrosios praktikos slaugytojos  2 slaugytojos padėjėjos  5 kineziterapeutai |
| UAB „Gegužių sveikatos centras“ | | **-** | **-** | **-** | **-** | **-** | Nenumatoma. Paslaugos plėtojamos visiems ASPN gavėjams vienodai pagal esamą poreikį. | 85 | 2 bendrosios praktikos slaugytojos  2 slaugytojo padėjėjos  1 kineziterapeutas |
| VšĮ Šiaulių paliatyvios pagalbos ir slaugos centras „Prasmė“ | | 160 dienos stacionaras (iš dalies teikia paliatyvias ambulatorines paslaugas - 4 val. per dieną). 4-6 asmenys per dieną. | **-** | **-** | **-** | **-** | Nenumatoma. Paslaugos plėtojamos visiems ASPN gavėjams vienodai pagal esamą poreikį. | 136 | 13 bendrosios praktikos  slaugytojų  3 kineziterapeutai  3 slaugytojo padėjėjos |
| VšĮ Paliatyviosios pagalbos klinika  Savininkas – fizinis asmuo | | **-** | **-** | **-** | **-** | 10 (norėtų statyti 10 vietų Grupinio gyvenimo namus Alzheimerio liga ir demencija sergantiems asmenims) | Taip (planuoja diegti slaugos paslaugų namuose modelius, skirtus demencija sergantiems asmenims, statyti dienos centrus) | 71 | 6 bendrosios praktikos slaugytojos  6 slaugytojo padėjėjos  1 kineziterapeutas  2 socialiniai darbuotojai |
| VšĮ Šiaulių rajono Gruzdžių ambulatorija | | 47 (ambulatorinės paslaugos) | **-** | **-** | **-** | **-** | Nenumatoma | - | - |
| VšĮ Kuršėnų ligoninė | | 10 (stacionarinės paslaugos per 2023 m.) | 5 | 12 (poreikis pagal pacientų skaičių) | 5 | 5 | Šiuo metu turi skyrių 5 pacientams. Kol kas plėtra nenumatoma. |  | - |
| VŠĮ Šiaulių  ilgalaikio  gydymo ir  geriatrijos  centras | | Per 2023  metus  paslaugų  suteikta 179  pacientams | Vidutinis lovos  užimtumas per  2023 metus -  42 lovos | Pagal  prisirašiusių  skaičių  Šiauliuose turi  būti ne mažiau  32,8 lovos. | 12 lovų | 24 lovos | Taip |  |  |
| UAB  „Paliatyvios medicinos klinika“ | | Dienos  stacionaras –  15 asmenų  Ambulatorinė paliatyvioji  pagalba - 200 asmenų | **-** | 5-10 (numatomas poreikis pagal turimų pacientų skaičių paliatyvios pagalbos dienos stacionare). | 0 | 12-24 (numatomas poreikis pagal didėjančio pacientų, kurie serga demencija ir yra vieniši, skaičius) | Nenumatoma. Paslaugos plėtojamos visiems ASPN gavėjams vienodai pagal esamą poreikį. | Ambulatorinė slauga  namuose -15 asmenų | 6 bendrosios praktikos  slaugytojos  8 slaugytojų padėjėjos  2 kineziterapeutai  2 medicinos psichologai  6 gydytojai  1 gydytoja psichiatrė  1 individual. priežiūros  specialistas  2 socialiniai darbuotojai  Ergoterapeutas – 1  Socialinio darbuotojo  padėjėjai -2 |
| VšĮ globos ir  slaugos  centras  „Sidabražolė“ | | Dienos  stacionaras –  11 asmenų  (šiuo metu) Ambulatorinė paliatyvioji  pagalba - 180 asmenų  (šiuo metu teikiama) | **-** | 5-10 (numatomas poreikis pagal turimų pacientų skaičių paliatyvios pagalbos dienos stacionare). | 0 | 12-24 (numatomas poreikis pagal didėjančio pacientų, kurie serga demencija ir yra vieniši, skaičius) | Taip | Ambulatorinė slauga  namuose -30 asmenų (šiuo  metu teikiama) | 7 bendrosios praktikos  slaugytojos  5 slaugytojų padėjėjos  3 kineziterapeutai  2 medicinos pschologai  4 gydytojai  1 gydytoja psichiatrė  10 indvidualios priežiūros specialistų  3 socialiniai darbuotojai  1 ergoterapeutas  2 socialinio darbuotojo  padėjėjai |
| UAB „Pirmoji viltis“ | | **-** | **-** | **-** | **-** | **-** | Nenumatoma. Paslaugas plėtojamos visiems ASPN gavėjams vienodai pagal esamą poreikį. | 61 | 5 slaugytojai  4 socialinio darbuotojo padėjėjai  1 kineziterapeutas |
| BĮ Šiaulių miesto šeimos centras | | **-** | **-** | **-** | 0 | 0 | **-** | **-** | **-** |
| Kompleksinių paslaugų namai „Alka“ | | **-** | **-** | **-** | 0 | 0 | **-** | **-** | **-** |
| Šiaulių miesto savivaldybės socialinių paslaugų centras | | **-** | **-** | **-** | 0 | 0 | **-** | **-** | **-** |
| Šiaulių miesto savivaldybės globos namai | | **-** | **-** | **-** | 0 | 0 | **-** | **-** | **-** |

*\*apima asmens sveikatos priežiūros įstaigas (viešąsias ir privačias) ir socialinės globos įstaigas bei šiose įstaigose teikiamas stacionarinės priežiūros / stacionarios socialinės globos paslaugas.*

15 lentelėje pateikti duomenys apie 16 medicinos įstaigų, kurių veiklos yra susijusios su Šiaulių miesto gyventojams teikiamomis paliatyviosios pagalbos, demencija sergančių asmenų priežiūros ir socialinės globos bei ASPN paslaugomis.

**Paliatyvioji pagalba**

*VšĮ Šiaulių paliatyvios pagalbos ir slaugos centras „Prasmė“* per metus suteikė paliatyviosios pagalbos 160 dienos stacionaro paslaugų, tačiau tam stacionarinės paliatyviosios pagalbos lovų neturi ir neplanuoja įgyti.

*VšĮ Šiaulių rajono Gruzdžių ambulatorija* per metus suteikė 47 paliatyviosios pagalbos ambulatorines paslaugas.

*VšĮ Kuršėnų ligoninė* 2023 m. suteikė 10 stacionarinių paliatyviosios pagalbos paslaugų, turėdama tam skirtas 5 lovas, įstaiga rodo 12 lovų poreikį pagal esamą pacientų skaičių.

*VŠĮ Šiaulių ilgalaikio gydymo ir geriatrijos centras* 2023 m. suteikė paliatyviosios pagalbos paslaugų 179 pacientams, vidutinis lovų užimtumas buvo 42 lovos, o pagal prisirašiusių pacientų skaičių įstaiga rodo paliatyviosios pagalbos paslaugoms reikalingą mažiausią lovų skaičių 33 lovos.

*UAB „Paliatyvios medicinos klinika“* per metus atliko paliatyviosios pagalbos dienos stacionaro paslaugų 15 asmenų ir ambulatorinės paliatyviosios pagalbos paslaugų 200 asmenų. Įstaiga neturi paliatyviajai pagalbai skirtų lovų, tačiau rodo 5-10 lovų poreikį pagal turimų pacientų skaičių paliatyviosios pagalbos dienos stacionare.

*VšĮ globos ir slaugos centras „Sidabražolė“* per metus atliko paliatyviosios pagalbos dienos stacionaro paslaugų 11 asmenų ir ambulatorinės paliatyviosios pagalbos paslaugų 180 asmenų. Įstaiga neturi paliatyviajai pagalbai skirtų lovų, tačiau rodo 5-10 lovų poreikį pagal turimų pacientų skaičių paliatyviosios pagalbos dienos stacionare.

Apibendrinus 15 lentelėje pateiktus paliatyviosios pagalbos paslaugų duomenis, matoma, kad Šiaulių miesto 6 sveikatos priežiūros įstaigos turi iš viso 47 lovas, skirtas paliatyviosios pagalbos paslaugoms, ir rodo poreikį tam skirtų lovų skaičių padidinti mažiausiai iki 55.

**Demencija sergančių asmenų stacionarinė priežiūra / stacionari socialinė globa**

*VšĮ Paliatyviosios pagalbos klinika* norėtų statyti 10 vietų Grupinio gyvenimo namus Alzheimerio liga ir demencija sergantiems asmenims bei diegti ambulatorines paslaugas demencija sergantiems asmenims.

*VšĮ Kuršėnų ligoninė* turi 5 lovų skyrių demencija sergančių asmenų stacionarinei priežiūrai / stacionariai socialinei globai ir plėtros nenumato.

*VŠĮ Šiaulių ilgalaikio gydymo ir geriatrijos centras* turi 12 lovų demencija sergančių asmenų stacionarinei priežiūrai / stacionariai socialinei globai ir numato plėtoti šių paslaugų infrastruktūrą iki 24 lovų bei plėtoti ambulatorines paslaugas demencija sergantiems asmenims.

*UAB „Paliatyvios medicinos klinika“* neturi demencija sergantiems asmenims skirtų lovų, tačiau rodo 12-24 lovų poreikį pagal didėjantį pacientų, kurie serga demencija ir yra vieniši, skaičių.

*VšĮ globos ir slaugos centras „Sidabražolė“* irgi neturi demencija sergantiems asmenims skirtų lovų, tačiau rodo 12-24 lovų poreikį pagal didėjantį pacientų, kurie serga demencija ir yra vieniši, skaičių. Be to, ši įstaiga numato diegti ambulatorines paslaugas demencija sergantiems asmenims.

Apibendrinus 15 lentelėje pateiktus demencija sergančių asmenų stacionarinės priežiūros / stacionarios socialinės globos paslaugų duomenis, matoma, kad Šiaulių miesto 5 sveikatos priežiūros įstaigos turi iš viso 17 lovų, skirtų demencija sergantiems asmenims, ir rodo poreikį tam skirtų lovų skaičių padidinti mažiausiai iki 63.

**Ambulatorinės slaugos paslaugos namuose – ASPN.**

Šiaulių mieste ASPN teikia 9 medicinos įstaigos, iš viso suteikusios 1849 paslaugas per metus.

**Šiaulių rajono savivaldybė**

***Esama situacija Šiaulių rajono savivaldybėje***

16 lentelė

**Šiaulių rajono savivaldybėje paslaugas teikiančių įstaigų (viešųjų ir privačių) duomenų suvestinė**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Įstaigos (viešosios ir privačios) pavadinimas ir pavaldumas | Paliatyviosios pagalbos paslaugas (dienos stacionare, dienos centre, stacionare) gaunančių asmenų skaičius | Stacionarinės paliatyviosios pagalbos lovų skaičius | Stacionarinės paliatyviosios pagalbos lovų skaičiaus poreikis po 2024-01-01 | Vietų / lovų, skirtų demencija sergančių asmenų stacionarinei priežiūrai / stacionariai socialinei globai, skaičius\* | Vietų / lovų, skirtų demencija sergančių asmenų stacionarinei priežiūrai / stacionariai socialinei globai, poreikis\* | Ar numatoma diegti / plėtoti ambulatorines paslaugas demencija sergantiems asmenims? | Asmenų, kuriems ASPĮ teikia APSN paslaugas, skaičius | Įstaigos (viešosios ir privačios) ASPN komandos sudėtis (specialistų skaičius ir profesinė kvalifikacija) |
| VšĮ Kuršėnų ligoninė | 61 | 5 | 12-16 | 6 | 12 | Taip (jei bus skirtos lėšos) | *-* | *-* |
| *VšĮ* Gruzdžių ambula-  torija | Ambulatorinė paliatyvioji pagalba namuose – 122 | *-* | Paliatyviosios pagalbos dienos stacionaras – 20 lovų | *-* | *-* | Taip (jei bus skirtos investicinės lėšos) | 44 | 2 bendr. prakt. slaugytojos,  2 slaugytojų padėjėjos,  1 kineziterapeutas |
| VšĮ Šiaulių raj. pirminės sveikatos priežiūros centras | **-** | ***-*** | **-** | ***-*** | ***-*** | **-** | 396 | 10 bendr. prakt. slaugytojos (4,25 etato),  2 slaugytojų padėjėjos (2 etatai),  1 kineziterapeutas (1 etatas) |
| UAB „Jūsų medicinos namai“ | **-** | ***-*** | **-** | ***-*** | ***-*** | **-** | 185 | 8 bendr. praktikos slaugytojos,  3 slaugytojų padėjėjos,  2 kineziterapeutai,  1 ergoterapeutas |

*\*apima asmens sveikatos priežiūros įstaigas (viešąsias ir privačias) ir socialinės globos įstaigas bei šiose įstaigose teikiamas stacionarinės priežiūros / stacionarios socialinės globos paslaugas.*

16 lentelėje pateikti duomenys apie 4 medicinos įstaigas, kurių veiklos yra susijusios su Šiaulių rajono gyventojams teikiamomis paliatyviosios pagalbos, demencija sergančių asmenų priežiūros ir socialinės globos bei ASPN paslaugomis.

*VšĮ Kuršėnų ligoninė* (Jono Basanavičiaus g. 10, Kuršėnai) per metus suteikė 61 stacionarinę paliatyviosios pagalbos paslaugą, turėdama tam skirtas 5 lovas, įstaiga rodo 12-16 lovų poreikį. Įstaiga turi 6 vietas / lovas, skirtas demencija sergančių asmenų stacionarinei priežiūrai / stacionariai socialinei globai, planuoja šį skaičių padidinti iki 12 vietų / lovų ir numato galimybę diegti ambulatorines paslaugas demencija sergantiems asmenims. Socialinės globos paslaugos organizuojamos atskirame globos padalinyje adresu J. Basanavičiaus g. 12C, Kuršėnai. Jame teikiama stacionarinė ilgalaikė ir trumpalaikė socialinė globa. Ligoninėje veikia Slaugos ir palaikomojo gydymo skyrius. Įstaigoje 2020 m. pabaigoje dirbo 28 gydytojai ir 31 slaugytojas.

*VšĮ Šiaulių rajono Gruzdžių ambulatorija* (S. Dariaus ir S. Girėno g. 19, Gruzdžiai) per metus suteikė 122 paliatyviosios pagalbos ambulatorines paslaugas. Neturėdama stacionarinės paliatyviosios pagalbos lovų, įstaiga mato galimybę įsteigti paliatyviosios pagalbos dienos stacionarą su 20 lovų. Be to, įstaiga mato galimybę diegti ambulatorines paslaugas demencija sergantiems asmenims.

Šiaulių rajone ASPN teikia 3 medicinos įstaigos, iš viso suteikusios 625 paslaugas per metus.

*UAB „Jūsų medicinos namai“* (J. Basanavičiaus g. 8-3, Kuršėnai, įsteigta 2022 m., įregistruoti 87 darbuotojai) teikia ASPN sveikatos priežiūros paslaugas paciento namuose, siekiant užtikrinti slaugos paslaugų tęstinumą, patenkinti paciento slaugos poreikius namų sąlygomis ir skatinti paciento savirūpą. Ambulatorinių slaugos paslaugų namuose komandą sudaro bendrosios praktikos slaugytojai, slaugytojų padėjėjai, kineziterapeutas, ergoterapeutas. Paslauga yra nemokama, finansuojama Privalomojo sveikatos draudimo fondo (PSDF) biudžeto lėšomis.

***Planuojamos investicijos Šiaulių rajono savivaldybėje***

*Paliatyviosios pagalbos paslaugų teikimas*

Kuršėnų ligoninėje reikėtų padidinti stacionarinių paliatyviosios pagalbos paslaugų suaugusiems ir vaikams teikimo lovų skaičių iki 12-16. Tam reikalingas naujas priestatas apie 400 kv. m. prie esamo ligoninės pastato (žemės plotas yra; naujos statybos rinkos kaina – 2000,00 +PVM už kv. m).

*Planuojamos paliatyviosios pagalbos paslaugos dienos stacionare*

Šiaulių rajono savivaldybėje reikėtų įkurti paliatyviosios pagalbos paslaugų dienos stacionarą 20 lovų, nes poreikis yra realus pagal aptarnaujamų pacientų skaičių. Tam reikėtų naujų patalpų ar modernizuoti esamą pastatą (galima numatyti pastatą Basanavičiaus g. 12C, Kuršėnai).

*Demencija sergančių asmenų stacionarinė priežiūra / stacionari globa*

Kuršėnų ligoninėje reikėtų didinti demencija sergančių asmenų stacionarinę priežiūrą iki 12 lovų; tada būtų reikalingos atskiros patalpos pirmame aukšte naujame pastate. Jeigu reikėtų užtikrinti demencija sergančių asmenų priežiūrą vienoje įstaigoje, tada reikalingas atskiras naujas pastatas apie 400 kv. m, kuriame būtų galima įrengti patalpas pagal naujus reikalavimus (SAM numatomas naujas aprašas).

*ASPN teikimas*

Šiaulių rajono savivaldybėje 2022-2023 m. ASPN paslaugas teikė Šiaulių rajono Gruzdžių ambulatorijos specialistų komanda ir Šiaulių rajono pirminės sveikatos priežiūros centro specialistų dvi komandos. Nuo 2024 m. vasario 1 d. ASPN paslaugas teiks Šiaulių rajono savivaldybės sveikatos centras. Šiaulių rajono pirminės sveikatos priežiūros centre ASPN paslaugas teikianti viena ASPN specialistų komanda 2023 m. ASPN paslaugas suteikė 243 asmenims. I ketvirtį ASPN paslaugas gavo 81 asmuo, II ketvirtį – 106 asmenys, III ketvirtį – 138 asmenys. ASPN paslaugų poreikis didėja. Didėjant ASPN paslaugų poreikiui, planuojama plėsti ASPN komandą (nes vienam etatui per dieną galima aptarnauti ne daugiau kaip 12 asmenų). Suformavus papildomai dar vieną ASPN komandą, planuojama, kad ASPN paslaugas galėtų gauti iki 500 asmenų. Atsižvelgiant į 2022–2030 metų plėtros programos valdytojos Lietuvos Respublikos sveikatos apsaugos ministerijos sveikatos priežiūros kokybės ir efektyvumo didinimo plėtros programos pažangos priemonės 11-002-02-11-01 „Gerinti sveikatos priežiūros paslaugų kokybę ir prieinamumą“ aprašą, patvirtintą Lietuvos Respublikos sveikatos apsaugos ministro 2022 m. gegužės 20 d. įsakymu Nr. V-988 „Dėl 2022–2030 metų plėtros programos valdytojos Lietuvos Respublikos sveikatos apsaugos ministerijos sveikatos priežiūros kokybės ir efektyvumo didinimo plėtros programos pažangos priemonės Nr. 11-002-02-11-01 „Gerinti sveikatos priežiūros paslaugų kokybę ir prieinamumą“ 18 priedo 1.4 poveiklę „Mobilių komandų aprūpinimas įranga ir transporto priemonėmis“ Šiaulių rajono savivaldybei, pagal gyventojų skaičių 40744, neskirtos lėšos ASPN teikiančių specialistų komandai automobiliui, todėl Šiaulių rajono savivaldybei reikalingos investicijos ASPN teikiančioms komandoms ir jų plėtrai – 2 automobiliams ir įrangai.

Šiaulių rajono savivaldybėje UAB „Jūsų medicinos namai“ teikia ASPN 185 asmenims, poreikį numato 240, todėl reikalinga atnaujinti įstaigos infrastruktūrą (remonto ir rekonstrukcijos darbai), įsigyti elektromobilį ir jo įkrovimo stotelę, medicininę bei kitą įrangą.

17 lentelė

**Šiaulių rajono savivaldybėje paslaugas teikiančių įstaigų, kurias numatoma modernizuoti šios RPPl priemonės lėšomis, duomenų suvestinė**

|  |  |  |  |  |  |
| --- | --- | --- | --- | --- | --- |
| Įstaigos (viešosios ir privačios) pavadinimas ir pavaldumas | Paliatyviosios pagalbos paslaugas dienos stacionare gaunančių asmenų skaičiaus pokytis po modernizavimo, lyginant su 2023 m. gruodžio 31 d. | Paliatyviosios pagalbos lovų skaičiaus pokytis po modernizavimo, lyginant su 2023 m. gruodžio 31 d. | Vietų / lovų, skirtų demencija sergančių asmenų stacionarinei priežiūrai / stacionariai socialinei globai, pokytis po modernizavimo, lyginant su 2023 m. gruodžio 31 d. | Asmenų, kuriems ASPĮ teikia APSN paslaugas, skaičiaus pokytis po modernizavimo, lyginant su 2023 m. gruodžio 31 d. | Ar ASPN teikianti įstaiga (viešoji ir privati) pradės teikti paslaugas vakarais ir savaitgaliais (jeigu iki šiol jų neteikė)? |
| VšĮ Kuršėnų ligoninė. Nuo 2024-02-01 Šiaulių rajono savivaldybės sveikatos centras (viešoji įstaiga) | - | 5/12-16 | 6/12 | - | - |
| VšĮ Gruzdžių ambulatorija. Nuo 2024-02-01 Šiaulių rajono savivaldybės sveikatos centras (viešoji įstaiga) | 0/20 | - | - | - | - |
| VšĮ Šiaulių raj. pirminės sveikatos priežiūros centras. Nuo 2024-02-01 Šiaulių rajono savivaldybės sveikatos centras (viešoji įstaiga) | - | - | - | 440/500 | ASPN paslaugos teikiamos nuo 8 iki 20 val. |
| UAB „Jūsų medicinos namai“ | - | - | - | 185/240 | ASPN paslaugos teikiamos nuo 8 iki 20 val. |

**Tikslinės grupės, kurioms skirta Pažangos priemonės antra veikla**

Regioninės pažangos priemonės Nr. 11-002-02-11-02 (RE) „Užtikrinti ilgalaikės priežiūros paslaugų plėtrą“ finansavimo gairėse[[7]](#footnote-7) (toliau – Gairės) tikslinės grupės, tinkančios Pažangos priemonės antrai veiklai, apibrėžtos taip:

Bet kokio amžiaus asmenys, kuriems yra nustatyta negalia, darbingumo lygis ar nesavarankiškumo lygis, atliktas slaugos paslaugų poreikio vertinimas pagal klausimyną, asmenys, sergantys pavojinga gyvybei liga, kurių sveikatos būklė atitinka paliatyviosios pagalbos indikacijas ir kuriems reikalingos ilgalaikės priežiūros paslaugos dienos stacionare (dienos centre) ar stacionare, taip pat asmenys, kuriems ilgalaikė priežiūra reikalinga dėl psichikos sveikatos sutrikimų (sergantys senatvine demencija ir Alzheimerio liga) stacionare. Taip pat senatvės pensinio amžiaus sulaukę asmenys, dėl amžiaus iš dalies ar visiškai netekę gebėjimo savarankiškai rūpintis savo asmeniniu (šeimos) gyvenimu ir dalyvauti visuomenės gyvenime bei sergantys lėtinėmis ligomis, kuriems reikalingos ilgalaikės priežiūros paslaugos, taip pat jų šeimos, vietos bendruomenės.

Įgyvendinant Pažangos priemonės antrą veiklą siekiama kuo ilgiau išlaikyti ir stiprinti tikslinės grupės asmenų organizmo funkcinius gebėjimus, užtikrinti ligų, sveikatos sutrikimų ir socialinės atskirties prevenciją, stiprinti ir didinti jų socialinius gebėjimus ir galimybes savarankiškai spręsti savo socialines problemas, dalyvauti visuomenės gyvenime ir taip kuo ilgiau gyventi savarankiškai ir visavertiškai. Pasiekus šių pokyčių padidės ir paslaugų gavėjus prižiūrinčių asmenų galimybės derinti asmeninį gyvenimą bei tikslinės grupės asmenų priežiūrą, pailsėti nuo jų priežiūros, dalyvauti darbo rinkoje ir socialiniame gyvenime.

Įgyvendinus pažangos priemonės projektus, tikslinių grupių situacija žymiai pagerės, nes 2029 m. bus pasiektos apraše pateiktos rodiklių reikšmės. Tačiau 5 metų po pažangos priemonės įgyvendinimo pabaigos laikotarpiui dėl senstančios regiono visuomenės prognozuojami nauji ir padidėję ilgalaikės priežiūros paslaugų poreikiai, o tai ir vėl pareikalaus dar papildomų investicijų į ilgalaikės priežiūros paslaugų infrastruktūrą.

**Pažangos priemonės antra veikla siekiami kiekybiniai ir kokybiniai pokyčiai**

***Įgyvendinant Pažangos priemonės antrą veiklą, bus prisidedama prie nacionalinių ir regioninių tikslų siekimo:***

Pažangos priemonės antra veikla atitinka 2021–2030 metų Nacionalinio pažangos plano[[8]](#footnote-8) (toliau – NPP) 2 strateginį tikslą – *didinti gyventojų socialinę gerovę ir įtrauktį, stiprinti sveikatą ir gerinti Lietuvos demografinę padėtį* bei šio tikslo įgyvendinimui skirtą pažangos 2.10 uždavinį – *Skatinti sveikatos išsaugojimo ir stiprinimo veiklas ir stiprinti psichologinį (emocinį) visuomenės atsparumą*. Pažangos priemonės antra veikla įgyvendinami projektai prisidės prie NPP nurodyto poveikio rodiklio *Vidutinis gyvenimo kokybės indekso nuokrypis savivaldybėse, palyginti su savivaldybių gyvenimo kokybės indekso vidurkiu* reikšmės 3,53 pasiekimo 2030 m. (2025 m. tarpinė siektina reikšmė – 5,03, 2018 m. buvo 8,2), nes savivaldybių gyvenimo kokybės indeksą sudaro 40 rodiklių 6 srityse, o į sritį C – Sveikatos paslaugos įeina rodiklis C13 – Paliatyvios pagalbos, globos, slaugos ir palaikomojo gydymo lovų skaičius, tenkantis 1 tūkst. gyventojų (Lietuvoje – 0,15), tad šio rodiklio didinimas prisidės prie Šiaulių regiono savivaldybių gyvenimo kokybės indekso pagerinimo, tuo pačiu prisidės prie šalies gyvenimo kokybės indekso nuokrypio savivaldybėse mažinimo. Skatindama sveikatos išsaugojimo ir stiprinimo veiklas Šiaulių regione, Pažangos priemonės antra veikla kartu padės stiprinti Šiaulių regiono ir šalies psichologinį (emocinį) visuomenės atsparumą.

Pažangos priemonės antra veikla įgyvendinami projektai prisidės prie Lietuvos Respublikos teritorijos bendrojo plano[[9]](#footnote-9) 22 punkto įgyvendinimo, nes šie projektai padės Šiaulių regiono penkiose rajonų savivaldybėse užtikrinti pakankamą ir racionalią kaimiškųjų teritorijų ilgalaikės priežiūros paslaugų teikimo sistemą, efektyvinant sveikatos priežiūros paslaugų įstaigų veiklą savivaldybėse. Projektai prisidės prie šio plano 157 punkto įgyvendinimo, nes antros veiklos projektai kompleksiškai ir integraliai gerins projektuose minimų tikslinių grupių gyventojų socialinę padėtį, mažins socialinę atskirtį ir padidins ilgalaikės priežiūros paslaugų tinklo rajonų savivaldybėse veiklos efektyvumą.

Valstybės pažangos strategijoje „Lietuvos ateities vizija „Lietuva 2050“[[10]](#footnote-10) akcentuojama, jog reikia pokyčių subalansuoto ir darnaus teritorijų vystymo, užtikrinančio kokybiškų viešųjų ir komercinių paslaugų pasiekiamumą nepaisant vietos, srityje (p. 42). Visa šalies teritorija turi būti darniai ir subalansuotai išvystyta, remtis integruota teritorijų plėtra.. Investuojant į infrastruktūrą, būtina orientuotis į esminius konkrečios vietos ir bendruomenės, specifinių visuomenės grupių poreikius. Savivaldybių ir regionų bendradarbiavimas leidžia bendrai naudoti ir vystyti infrastruktūrą, įgyvendinti investicinius projektus ir teikti viešąsias paslaugas, taip užtikrinant racionalų turimų išteklių naudojimą (p. 43). Naujoje valstybės strategijoje suformuluoti akcentai tampa veiklos gairėmis įgyvendinant šalies regioninę politiką, skatina glaudesnį savivaldybių bendradarbiavimą, orientuojantis į vietos bendruomenių bei specifinių visuomenės grupių poreikius. Prie šios strategijos siekių įgyvendinimo turi prisidėti ir Pažangos priemonės antra veikla, didindama ilgalaikės priežiūros paslaugų prieinamumą bei gerindama šių paslaugų kokybę.

Pažangos priemonės antra veikla įgyvendinami projektai prisidės prie 2022–2030 m. Regionų plėtros programos[[11]](#footnote-11) III skyriaus 1 lentelėje (p. 22) ir 2022–2030 m. Šiaulių regiono plėtros plano 2 lentelėje (44 p.) pateiktų poveikio rodiklių įgyvendinimo: 1) Prevencinėmis priemonėmis išvengiamas mirtingumas (standartizuotas) | mirusiųjų skaičius 100 tūkst. gyventojų: 2022–2030 m. Šiaulių regiono plėtros plane nurodyta pradinė 2020 m. rodiklio reikšmė 330 ir siektina 2029 m. reikšmė 298; 2) Gydymo priemonėmis išvengiamas mirtingumas | mirusiųjų skaičius 100 tūkst. gyventojų: 2022–2030 m. Šiaulių regiono plėtros plane nurodyta pradinė 2020 m. rodiklio reikšmė 216 ir siektina 2029 m. reikšmė 198.

***Siekiami kiekybiniai ir kokybiniai pokyčiai Šiaulių regiono savivaldybėse***

Įgyvendinus Šiaulių regiono savivaldybių projektuose numatytas ASPN tobulinimo veiklas, bus sudarytos sąlygos geriau atliepti tikslinės grupės poreikius:

* padidinti ambulatorinių slaugos paslaugų namuose prieinamumą, efektyvumą, apimtis bei kokybę, priartinant sveikatos priežiūros paslaugas prie gyventojų, kuriems ši paslauga labiausiai reikalinga;
* teikti ASPN vietovėse, kurios yra sunkiai prieinamos, pacientams gaunant kokybiškas sveikatos priežiūros paslaugas arčiausiai savo gyvenamosios vietos, o tai ypač svarbu ligoniams, kurie priklausomi nuo kitų pagalbos;
* užtikrinti paslaugų teikimą visomis savaitės dienomis, didinant specializuotos pagalbos prieinamumą ir kuriant lanksčią į pacientus orientuotą ASPN paslaugų teikimą;
* modernizavus ASPN komandų įrangą, bus daugiau galimybių papildyti ASPN komandą naujais specialistais;
* prisidėti ne tik prie kokybiškesnių, savalaikių paslaugų suteikimo sergantiems asmenims, bet ir prie tvarumo, mažinant poveikį aplinkai.

**III SKYRIUS**

**PAŽANGOS PRIEMONĖS ĮGYVENDINIMO TERITORIJA**

Pažangos priemonės Nr. LT026-03-02-03 *Sveikatos ir ilgalaikės priežiūros paslaugų plėtra* antros veiklos *Ilgalaikės priežiūros paslaugų užtikrinimas Šiaulių regione* įgyvendinimo teritoriją sudaro Akmenės rajono, Joniškio rajono, Kelmės rajono, Pakruojo rajono ir Radviliškio rajono savivaldybių teritorijos. Kiekvienos savivaldybės administracija rengs ir įgyvendins šios veiklos projektus tik savo savivaldybės teritorijoje.

**IV SKYRIUS**

**PAŽANGOS PRIEMONĖS VEIKLOS, PROJEKTŲ VYKDYTOJAI IR PARTNERIAI**

Siekiant šalinti 2022–2030 m. Šiaulių regiono plėtros plane įvardintos problemos (p. 27–28) *Netolygus viešųjų paslaugų prieinamumas, lemiantis socialinės atskirties didėjimą* gilumines priežastis *Netolygiai išvystytos regiono gyventojų sveikos gyvensenos ir sveikatinimo paslaugos bei ilgalaikės priežiūros infrastuktūra* ir *Neužtikrinama viešųjų paslaugų, kurios atlieptų regiono gyventojų poreikius, įvairovė*, šioje pažangos priemonėje planuojama antra veikla *Ilgalaikės priežiūros paslaugų užtikrinimas Šiaulių regione*. Vykdant ilgalaikės priežiūros paslaugų infrastruktūros modernizavimą ir plėtrą bei mažinant atitinkamų projektų tikslinių grupių asmenų socialinę atskirtį, Šiaulių regiono 5 savivaldybių administracijos siūlo įgyvendinti projektines veiklas, kurios prisidės prie 2022–2030 m. Šiaulių regiono plėtros plano Pažangos priemonės Nr. LT026-03-02-03 *Sveikatos ir ilgalaikės priežiūros paslaugų plėtra* antros veiklos *Ilgalaikės priežiūros paslaugų užtikrinimas Šiaulių regione* įgyvendinimo. Projektų veiklos suplanuotos laikantis *LR sveikatos apsaugos ministerijos regioninės pažangos priemonės finansavimo gairėse[[12]](#footnote-12)* nustatytų reikalavimų.

***Projektų pareiškėjai ir projektų vykdytojai:*** atitinkamos Šiaulių regiono savivaldybių administracijos. Tokį pasirinkimą nulemia Vietos savivaldos įstatymo 6 straipsnio 17 punkte nustatytos savivaldybių savarankiškosios funkcijos „pirminė asmens ir visuomenės sveikatos priežiūra“ vykdymas, pagal 5 straipsnio 1 punktą atliekamas pagal Konstitucijos ir įstatymų suteiktą kompetenciją, įsipareigojimus savivaldybės bendruomenei ir šios interesais.

Projektų partneriais numatytos tos ilgalaikės priežiūros ir ASPN paslaugas teikiančios įstaigos, kurių patalpose bus įgyvendinami projektai.

**Akmenės rajono savivaldybės administracijos siūlomi projektai**

***Projekto pavadinimas:*** Ilgalaikės priežiūros paslaugų užtikrinimas Akmenės rajone.

***Pagrindinės projekto veiklos:*** 1) *Gairių 3 veikla:* įgyvendinant projektą numatoma įrengti 4 papildomas paliatyviosios pagalbos lovas suaugusiems stacionarinės priežiūros / stacionarios globos paslaugoms teikti Naujosios Akmenės ligoninėje – sveikatos centre. 2024 m. vasario mėn. įstaiga savo lėšomis įsteigė 3 papildomas lovas, tad šiuo metu slaugos skyriuje yra 4 paliatyvios pagalbos lovos, kurios nuolatos yra užpildytos. Yra pacientų, laukiančių perkėlimo į paliatyvią slaugą. Pagal 2024 m. nuo sausio 1 d. įsigaliojusį 100 tūkst. gyventojų tenkantį normatyvą Akmenės rajone turėtų būti 4,62 stacionarinės paliatyviosios pagalbos lovos. Vis daugėja pacientų, sergančių progresuojančiomis ir gyvybei pavojingomis ligomis, todėl Ligoninė, siekdama užtikrinti stacionarinių paliatyviosios pagalbos suaugusiesiems paslaugų prieinamumą ir kokybę Akmenės r. gyventojams, planuoja įkurti 8 stacionarinių lovų skyrių, kuriame būtų teikiama profesionali, kokybiška ir saugi paliatyvioji pagalba suaugusiesiems. Papildomų stacionarinės paliatyviosios pagalbos vietų įsteigimui bus atliekamas patalpų, kuriose bus teikiamos paslaugos, remontas, įrengiamas vonios kambarys bei įsigyjami baldai ir paslaugų teikimui reikalinga medicininė įranga.

Dėl atitikties Gairių 1 priede numatytam reikalavimui dėl nuo 2024 m. sausio 1 d. nustatomo 24 paliatyviosios pagalbos lovų, tenkančių 100 tūkst. gyventojų, skaičiaus: derinant PP pagrindimo aprašą buvo gautos pastabos iš LR Sveikatos apsaugos ministerijos, kad turi būti numatoma ne mažiau, negu 8 lovos. Numačius didinti skyrių iki 8 vietų, gautas LR Sveikatos apsaugos ministerijos suderinimas.

2) *Gairių 1 veikla:* gerinant ambulatorinių slaugos paslaugų namuose teikimo efektyvumą ir kokybę planuojama aprūpinti tris rajono sveikatos priežiūros įstaigas M1 klasės lengvaisiais elektromobiliais su įkrovimo stotelėmis (po 1 komplektą kiekvienai įstaigai) bei ASPN paslaugų teikimui būtinos medicininės ir kitos įrangos komplektais, kuriuos sudaro: bendrosios praktikos slaugytojo krepšys, nešiojamasis kompiuteris, mobilusis telefonas, fonendoskopas, kraujospūdžio matavimo aparatas, tonometras akispūdžiui matuoti, termometras, matuoklis gliukozės kiekiui kapiliariniame kraujyje nustatyti, matuoklis kraujo krešumo rodikliui kapiliariniame kraujyje nustatyti, mobilusis elektrokardiografas, pulsoksimetras, gleivių siurbiklis, otoskopas ir infuzomatas (po vieną komplektą įstaigai). Modernizuotų ASPN paslaugų naudotojų skaičius pagal Gairių 1 veiklą – 174 asmenys.

***Projekto pagrindimas.*** Planuojant projekto veiklas atlikta visų Akmenės rajono sveikatos įstaigų, teikiančių ilgalaikės priežiūros paslaugas, esamos situacijos bei plėtros galimybių analizė. Atlikus įstaigų apklausą nustatyta, ko reikia, kad įstaigos galėtų didinti paslaugų prieinamumą ir kokybę, taip prisidėdamos prie gyventojų sveikos gyvensenos ir sveikatinimo paslaugos bei ilgalaikės priežiūros infrastruktūros išvystymo netolygumų mažinimo. Atlikus įstaigų apklausą paaiškėjo, kad paliatyviosios stacionarios pagalbos ir demencija sergančių asmenų stacionarinės priežiūros / stacionarios globos paslaugų plėtra šiuo metu galima tik Naujosios Akmenės ligoninėje-sveikatos centre, tuo tarpu ASPN paslaugų plėtrą įsigyjant transporto priemones bei paslaugų teikimui būtiną įrangą turi galimybę vykdyti trys sveikatos paslaugas rajone teikiančios įstaigos – Naujosios Akmenės ligoninė-sveikatos centras, UAB „Akmenės sveikatos centras“ ir UAB „Antano Lizdenio sveikatos centras“. Visi trys projekto partneriai įsigis po 1 elektromobilį su įkrovimo stotele, kurios bus įrengtos šių įstaigų teritorijose ir naudojamos tik įstaigų poreikiams, ir ASPN paslaugų teikimui būtiną medicininę įrangą. Visi trys projekto partneriai turi ASPN komandai būtiną ne mažiau 5 etatų specialistų skaičių (žr. 4 lentelę 6-7 psl.).

Planuojant įgyvendinti Projektą, įstaigos, į kurių infrastruktūrą ir paslaugų plėtrą numatoma investuoti, pasirinktos įvertinus esamą situaciją ir atsižvelgus į pačių įstaigų pateiktus pasiūlymus. Atsižvelgiant į tai, kad naujos infrastruktūros kūrimas būtų neefektyvus finansiškai, pasirinkta kurti papildomas stacionarių ilgalaikės priežiūros paslaugų teikimo vietas Naujosios Akmenės ligoninėje-sveikatos centre, kur jau yra išvystyta šių paslaugų teikimo infrastruktūra ir būtų paprasta užtikrinti teikiamų paslaugų kokybę. 35 proc. Akmenės rajono savivaldybės gyventojų gyvena kaimiškose vietovėse, todėl siekiant užtikrinti geresnį ASPN paslaugų pasiekiamumą visas tris šias paslaugas rajone teikiančias įstaigas numatyta aprūpinti transporto priemonėmis ir būtina įranga. Kartu numatoma investuoti į projekte dalyvaujančių sveikatos priežiūros įstaigų paslaugų teikimo kokybės gerinimą įsigyjant paslaugų teikimui reikalingą įrangą ir priemones.

***Projekto pareiškėjas:*** Akmenės rajono savivaldybės administracija.

***Projekto partneriai:*** partneriais pasirinktos ilgalaikės priežiūros ir ASPN paslaugas teikiančios įstaigos, nurodžiusios poreikį dalyvauti projekte ir prisidėti prie 2022-2030 m. Šiaulių regiono plėtros plano pažangos priemonės stebėsenos rodiklių siekimo: Naujosios Akmenės ligoninė-sveikatos centras, UAB „Akmenės sveikatos centras“ ir UAB „Antano Lizdenio sveikatos centras“.

**Joniškio rajono savivaldybės administracijos siūlomi projektai**

***Projekto pavadinimas:*** Ilgalaikės priežiūros paslaugų plėtros užtikrinimas Joniškio rajono savivaldybėje.

***Projekto tikslai:*** patenkinti senstančios visuomenės poreikius, didinti kompleksinių, socialinės ir sveikatos priežiūros paslaugų prieinamumą Joniškio rajono gyventojams, sukuriant ir įgyvendinant tvarią ilgalaikės priežiūros paslaugų teikimo plėtrą.

***Pagrindinės projekto veiklos:***

1. *Gairių 3 veikla:* VšĮ Joniškio ligoninė planuoja teikti 30-iai pacientų paliatyviosios pagalbos paslaugas būsimame dienos stacionare. Planuojama modernizuoti ir pritaikyti VšĮ Joniškio ligoninės pagrindinio pastato esamas trečio aukšto patalpas (Pašvitinio g. 21, Joniškis, 1D5p 3 a. (apie 515 kv. m.)). Planuojamas kapitalinis patalpų remontas ir reikalingų baldų bei įrangos įsigijimas.Bus įrengtos vienvietės ir dvivietės palatos su atskirais sanitariniais mazgais, talpinančios 8 paliatyvios pagalbos stacionarines lovas (VšĮ Joniškio ligoninė susiderino su LR sveikatos apsaugos ministerija, kad iš PSD fondo bus galimas 8 lovų finansavimas). Šiuo metu 3 a. veikia slaugos skyrius su 24 lovomis. Ruošiantis naujiems reikalavimams, bus didinamas 1 pacientui skiriamas kv. m. skaičius palatoje. Planuojama 30 pacientų suteikti paliatyvios pagalbos paslaugą per metus (maksimalus skyriaus talpumas, trumpinant gulėjimo trukmę iki 4 mėn. (3x8)+6)).

2. *Gairių 3 veikla:* VŠĮ Joniškio ligoninė planuoja teikti slaugos paslaugas 54-iems pacientams, sergantiesiems demencija ir/ar Alzhaimerio liga. Planuojama modernizuoti ir veiklai pritaikyti esamas penkto aukšto patalpas (Pašvitinio g. 21, Joniškyje, 1D5p 5 a. (apie 532 kv. m.) bei įsigyti reikalingą įrangą ir baldus.Planuojama atlikti patalpų kapitalinį remontą/rekonstrukciją, šios patalpos bus pritaikomos pagal Palaikomojo gydymo ir slaugos paslaugų teikimo reikalavimus ir šios paslaugos apmokėjimo tvarkos aprašo, patvirtinto Lietuvos Respublikos sveikatos apsaugos ministro 2012 m. gegužės 4 d. įsakymu Nr. V-393 „Dėl Palaikomojo gydymo ir slaugos paslaugos teikimo reikalavimų aprašo ir šios paslaugos apmokėjimo tvarkos patvirtinimo“ 13 p. pakeitimus, dėl demencija sergančių asmenų slaugai skirto skyriaus įrengimo reikalavimų, kurie pateikiami aprašo priede. Planuojama įsigyti 1 stacionariniam skyriui 12 lovų funkcionavimui reikalingą medicinos įrangą ir baldus, palatų, darbo vietų, bendrojo kambario, virtuvėlių apstatymo baldus, sensorinio kambario ir kitą įrangą. Demencija/Alzhaimeriu sergančių pacientų slaugai būtų kuriamas naujas skyrius, penktame aukšte, pagal reikalavimus. Tam reikalingos investicijos statybos darbams ir medicinos įrangai. Iš viso planuojami 54 pacientai per metus (maksimalus skyriaus talpumas, trumpinant gulėjimo trukmę iki 3 mėn. (4x12)+6 (gulėjimo trukmė)).

3. *Gairių 1 veikla:* Planuojant ASPN paslaugų plėtrą, kuri leistų specialistams operatyviau suteikti sveikatos priežiūros paslaugas pacientų namuose, bus įsigytas 1 elektromobilis ASPN paslaugoms teikti. VšĮ Joniškio pirminės sveikatos priežiūros centro mobili ASPN komanda tenkina Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 „Dėl Ambulatorinių slaugos paslaugų namuose teikimo reikalavimų ir šių paslaugų apmokėjimo tvarkos aprašo patvirtinimo“ (Suvestinė redakcija nuo 2024-04-30 iki 2024-06-30) 10 punkto reikalavimus: du visu etatu dirbantys slaugytojai, du visu etatu dirbantys slaugytojo padėjėjai, vienas visu etatu dirbantis kineziterapeutas (žr. 6 lentelę 9 psl.).

***Projekto pagrindimas.*** Siekiant užtikrinti stacionarinių paliatyviosios pagalbos suaugusiems paslaugų prieinamumą ir kokybę Joniškio rajono gyventojams, planuojama įkurti 8 stacionarinių lovų skyrių, kuriame būtų teikiama profesionali, kokybiška ir saugi paliatyvioji pagalba suaugusiesiems. Tam reikia atlikti ligoninės infrastruktūros modernizavimą, kadangi esamas infrastruktūros pajėgumas dėl skyriaus įkūrimo reikalingų patalpų trūkumo, jų nepritaikymo, medicinos įrangos, medicininių baldų trūkumo neleidžia pagerinti paliatyviosios pagalbos paslaugų prieinamumo gyventojams.

VšĮ Joniškio ligoninėje šiuo metu demencinių susirgimų gydymui skirtos 4 stacionaro lovos. Tačiau, vykstant gyventojų senėjimo procesui, didėjant vyresnio amžiaus rajono gyventojų, pasižyminčių poliligotumu, tame tarpe sergančių demencija ir/ar Alzhaimerio liga, VšĮ Joniškio ligoninė, turėdama ilgametę patirtį teikiant profesionalias palaikomojo gydymo ir slaugos paslaugas Joniškio rajono gyventojams, įvertinusi demencija sergančių pacientų stacionarinių paslaugų poreikio didėjimą, planuoja išplėsti stacionarinių slaugos lovų skaičių iki 12, skirtų žmonėms, sergantiems Alzheimerio liga, senatvine demencija. VšĮ Joniškio pirminės sveikatos priežiūros centras yra viena iš daugiausiai ambulatorinės slaugos paslaugas namuose (toliau – ASPN) paslaugas teikiančių įstaigų Joniškio rajone. Valstybinės ligonių kasos duomenimis, 2021 m. sausio 1 d. – 2023 m. rugsėjo 30 d. laikotarpiu šios paslaugos buvo suteiktos 865 asmenims. Įgyvendinant projektą planuojama šias paslaugas suteikti dar 450 asmenų per metus. Mobilią ASPN komandą šiuo metu sudaro 11 specialistų. Gyventojams teikiamos bendrosios praktikos slaugytojo, slaugytojo padėjėjo, kineziterapeuto paslaugos. ASPN paslaugų plėtra padės išspręsti neefektyvios pirminės sveikatos priežiūros, sveikatos sistemos nepajėgumo lanksčiau reaguoti į grėsmes ir į besikeičiančias demografines tendencijas, per mažo sveikatos priežiūros orientavimo į pacientą problemas.

Reaguojant į demografinius pokyčius ir didėjantį slaugos poreikį, plėtojamos ambulatorinės slaugos paslaugos namuose, didinamas jų prieinamumas. Sveikatos apsaugos ministro 2022 m. birželio 29 d. įsakymu Nr. V – 1168 „Dėl ambulatorinių slaugos paslaugų namuose teikimo reikalavimų ir šių paslaugų apmokėjimo tvarkos aprašo patvirtinimo“ numatoma, kad slaugos paslaugų teikimas pacientų namuose turi būti užtikrinamas vakarais, savaitgaliais ir švenčių dienomis. Be to, pas pacientus vykstančias komandas turi papildyti dar vienas specialistas – ergoterapeutas. Šiais pokyčiais siekiama užtikrinti pacientams kuo visapusiškesnę pagalbą ir galimybę ją gauti, kai to labiausiai reikia. Atsižvelgiant į individualius poreikius, ilgalaikės priežiūros paslaugos bus teikiamos ilgalaikės priežiūros dienos centruose arba teikiant paslaugas stacionare, kur bus plėtojamas ne tik sveikatos, bet ir socialinės globos bei priežiūros paslaugos. Plečiant paslaugų apimtis, reikia VšĮ Joniškio ligoninėje atlikti infrastruktūros modernizavimą ir padidinti jos pajėgumus, planuojama atlikti dalies pastato, dalies patalpų remontą, išplėsti, modernizuoti ir pritaikyti esamą dienos stacionarą.

Problemos sprendimo būdas yra kompleksinis – sveikatos priežiūros paslaugų prieinamumo didinimas Joniškio rajono savivaldybėje, modernizuojant esamas sveikatos priežiūros paslaugas teikiančias įstaigas, taip didinant šių įstaigų prieinamą ir pritaikomumą platesniam spektrui gyventojų. Projekto įgyvendinimo metu numatoma aprūpinti sveikatos priežiūros įstaigas nauja medicinine įranga bei atnaujinti patalpas įstaigose, taip bus užtikrinama ilgalaikės sveikatos priežiūros paslaugų kokybė. Plečiant paslaugų apimtis ir didėjant finansavimui, Joniškio rajono savivaldybės sveikatos priežiūros įstaigoms bus lengviau pritraukti daugiau sveikatos priežiūros specialistų. Prisitraukus specialistus bei turint tinkamą įrangą ir pritaikytas patalpas sveikatos įstaigose, gyventojai galės gauti kokybišką savalaikę nuolatinę kompleksinę priežiūrą, kuri padės sunkumų patiriantiems gyventojams kuo ilgiau savarankiškai gyventi bendruomenėje, išvengti ligų paūmėjimo, o juos prižiūrintiems artimiesiems sudarys palankesnes sąlygas aktyviau įsitraukti į socialinį gyvenimą ir darbo rinką.

***Projekto pareiškėjas:*** Joniškio rajono savivaldybės administracija.

***Projekto partneriai:*** partneriais pasirinktos ilgalaikės priežiūros ir ASPN paslaugas teikiančios įstaigos, nurodžiusios poreikį dalyvauti projekte ir prisidėti prie pažangos priemonės stebėsenos rodiklių siekimo:VšĮ Joniškio ligoninė, VšĮ Joniškio pirminės sveikatos priežiūros centras.

**Kelmės rajono savivaldybės administracijos siūlomi projektai**

***Projekto Nr. 1 pavadinimas:*** Ilgalaikės priežiūros paslaugų plėtra Kelmės rajone.

***Projekto Nr. 2 pavadinimas:*** Ilgalaikės priežiūros paslaugų mobiliųjų komandų stiprinimas Kelmės rajone.

***Pagrindiniai projektų tikslai:*** 1) pacientų slaugos poreikių namų sąlygomis tenkinimas, savirūpos paciento namuose skatinimas; 2) mobiliųjų komandų specialistų pritraukimas, aprūpinimas darbui reikalinga įranga ir priemonių komplektais bei automobiliais.

***Pagrindinės projektų veiklos.*** *Projektas Nr. 1,**Gairių 1 veikla:* numatoma gerinti ambulatorinių slaugos paslaugų namuose teikimo prieinamumą, efektyvumą ir kokybę aprūpinant tris rajono asmens sveikatos priežiūros įstaigas M1 klasės lengvaisiais elektromobiliais su įkrovimo stotelėmis (po 1 komplektą kiekvienai įstaigai), kurie bus naudojami tik šių įstaigų veiklai, bei ASPN paslaugų teikimui būtinos medicininės ir kitos įrangos komplektais (po 1 komplektą kiekvienai įstaigai);

*Projektas Nr. 2, Gairių 4 veikla:* 1) planuojamas ilgalaikės priežiūros mobiliųjų komandų specialistų pritraukimas Kelmės rajono įstaigoje VšĮ „Kelmės rajono pirminės sveikatos priežiūros centras“ į ilgalaikės priežiūros paslaugų teikimo komandą, šiems specialistams bus mokamas darbo užmokestis ir padengiamos kuro sąnaudos (bendrosios praktikos slaugytojui, slaugytojo padėjėjui – 34 000 Eur ES lėšų; kineziterapeutui – 6 000 Eur Kelmės r. savivaldybės lėšų); 2) VšĮ „Kelmės rajono pirminės sveikatos priežiūros centras“ atliks tikslinių ilgalaikės priežiūros paslaugų diegimą (ypač demencijos ir Alzheimerio ligų srityse) ir plėtojimą savivaldybių lygmens ASPĮ asmenims, kurie negali pasirūpinti savimi, šeimos narių konsultavimą (127 500 Eur ES lėšų).

***Projektų pagrindimas.*** Ambulatorines slaugos paslaugas namuose (ASPN) Kelmės rajono savivaldybėje teikia 4-ios viešosios asmens sveikatos priežiūros įstaigos (steigėjas – savivaldybė) ir 1 privati įstaiga (UAB „Jūsų klinika“). Remiantis „SVEIDRA“ duomenimis, Kelmės rajono viešosios asmens sveikatos priežiūros įstaigos ASPN teikia 606 pacientams. Privati įstaiga paslaugas teikia 135 pacientams. Iš viso paslaugos teikiamos 741 Kelmės rajono gyventojui. VšĮ Kelmės rajono bendrosios praktikos gydytojų centro ASPN komandą sudaro: 3 bendrosios praktikos slaugytojos, kurios užima 3,45 etato dydį, 2 slaugytojų padėjėjos, kurios užima 2,25 etato dydį, 2 kineziterapeutai, kurie užima 2 etatus ir 1 ergoterapeutas, kuris užima 0,25 etato dydį. VšĮ Šaukėnų ambulatorijos ASPN komandą sudaro: 2 bendrosios praktikos slaugytojos, kurios užima 2 etatus, 2 slaugytojo padėjėjos, kurios užima 2 etatus, 1 kineziterapeutas, kuris užima 1 etatą. VšĮ Kelmės rajono pirminės sveikatos priežiūros centro ASPN komandą sudaro: 7 bendrosios praktikos slaugytojos, kurios užima 5 etatus, 2 slaugytojų padėjėjos, kurios užima 2 etatus, 1 kineziterapeutas, kuris užima 1 etatą, 1 ergoterapeutas, kuris užima 1 etatą. VšĮ Tytuvėnų pirminės sveikatos priežiūros centro ASPN komandą sudaro: 2 bendrosios praktikos slaugytojos, kurios užima 2 etatus, 3 slaugytojų padėjėjos, kurios užima 3 etatus, 1 kineziterapeutas, kuris užima 1 etatą. UAB „Jūsų klinika“ ASPN komandą sudaro 9 darbuotojai: 4 bendrosios praktikos slaugytojos, kurios užima 3 etatus, 3 slaugytojo padėjėjos, kurios užima 3 etatus, 1 kineziterapeutas, kuris užima 1 etatą ir 1 ergoterapeutas, kuris užima 1,5 etato. Visos penkios ASPN komandos turi būtiną ne mažiau 5 etatų specialistų skaičių (žr. 10 lentelę 13-15 psl.). Iš 4 Kelmės rajono viešųjų ASPĮ viena įstaiga (VšĮ Kelmės rajono bendrosios praktikos gydytojų centras) ASPN paslaugas teikia savaitgaliais. 3 Kelmės rajono viešosios ASPĮ (VšĮ Kelmės rajono bendrosios praktikos gydytojų centras, VšĮ Šaukėnų ambulatorija, VšĮ Tytuvėnų pirminės sveikatos priežiūros centras) ASPN paslaugas teikia vakarais iki 20 val. Privati įstaiga UAB „Jūsų klinika“ paslaugas teikia vakarais ir savaitgaliais.

Kelmės rajono savivaldybėje teikti ilgalaikės priežiūros paslaugoms trūksta šių specialistų: 3 bendrosios praktikos slaugytojų (VšĮ Kelmės rajono pirminės sveikatos priežiūros centrui), kineziterapeuto (VšĮ Kelmės rajono bendrosios praktikos gydytojų centrui, kol kineziterapeutas yra vaiko priežiūros atostogose), trūksta ergoterapeuto (VšĮ Tytuvėnų pirminės sveikatos priežiūros centrui, VšĮ Šaukėnų ambulatorijai). Kol kas ergoterapeuto paslaugas teikia tik viena viešoji asmens sveikatos priežiūros įstaiga. Tačiau ergoterapeuto poreikis bus visoms įstaigoms, nes, pasikeitus teisiniam reglamentavimui ir įtraukus ergoterapeutą kaip privalomą specialistą komandoje, ergoterapeutą turės įdarbinti kiekviena įstaiga. Todėl matomas poreikis, kad į ASPN komandas būtų pritraukti nauji specialistai, kurie būtų aprūpinami tinkamomis darbo priemonėmis tiek darbui įtaigoje, tiek darbui pas pacientą namuose. Dėl senų automobilių parko ASPĮ dažno šių automobilių gedimo ir kt. priežasčių būtina ASPN komandas aprūpinti naujais elektromobiliais.

Planuojant projekto įgyvendinimą, analizuoti pacientų, gaunančių paliatyvios pagalbos, skaičius, stacionarinės paliatyvios pagalbos lovų skaičius, lovų, skirtų demencija sergančių asmenų stacionarinei priežiūrai, skaičius, lovų, skirtų demencija sergančių asmenų stacionarinei priežiūrai, poreikis, asmenų, kuriems ASPĮ teikia APSN paslaugas, skaičius, ASPN komandos sudėtis (specialistų skaičius ir profesinė kvalifikacija) Kelmės rajone. Projekto apimtys nustatytos, laikantis Šiaulių regiono pertvarkos žemėlapyje nurodytų reikalavimų paslaugų plėtrai ir infrastruktūros apimčiai. Nuspręsta, jog reikia Kelmės rajone esančias ASPN komandas aprūpinti naujais elektromobiliais, modernia medicinine ir kompiuterine įranga, taip pat siekiama, jog į VšĮ Kelmės rajono pirminės sveikatos priežiūros centrą būtų pritraukti nauji specialistai (bendrosios praktikos slaugytojas, kineziterapeutas, slaugytojo padėjėjas) į naujai kuriamą komandą, dėl to padidėtų teikiamų paslaugų prieinamumas, būtų padidintos paslaugų teikimo apimtys ir paslaugų kokybė dėl reikiamo kvalifikuoto personalo bei kokybiškų, modernių paslaugos teikimui reikalingų priemonių ir įrangos poreikių patenkinimo.

Nagrinėtas investavimas į teikiamų mobiliųjų paslaugų (ASPN) kiekybinius ir kokybinius pokyčius. Kasmet didėjantis suteiktų ASPN skaičius reikalauja plėsti ASPN komandos sudėtį, gerinti mobilių komandų teikiamų paslaugų kokybę ir prieinamumą užtikrinant saugias, modernias, mokslu pagrįstas paslaugas. Vadovaujantis LR SAM 2007 m. gruodžio 14 d. įsakymo Nr. V-1026 „Dėl ambulatorinių slaugos paslaugų namuose teikimo reikalavimų ir šių paslaugų apmokėjimo tvarkos aprašo patvirtinimo“ naujų darbo vietų įkūrimui, būtina moderni medicininė įranga ir priemonės, kompiuteriai, mobilieji telefonai. Teisinis reglamentavimas nurodo ir tinkamos kokybės ASPN komandos sudėtį.

Projekto metu ambulatorines slaugos paslaugas namuose (ASPN) teikiančių mobilių komandų aprūpinimas darbui reikalingomis priemonėmis (automobiliai, moderni medicininė, kompiuterinė įranga) bei į ASPN komandas trūkstamų specialistų (bendrosios praktikos slaugytojas, kineziterapeutas, slaugytojo padėjėjas) pritraukimas užtikrintų ilgalaikės priežiūros paslaugų prieinamumą, reikalingų paslaugų apimčių įvykdymą, tinkamą paslaugų kokybę, todėl gerėtų šių pacientų savarankiškumas ir gyvenimo kokybė dėl poreikių, kurie kyla iš atitinkamos sveikatos būklės, patenkinimo.

***Projektų pareiškėjas:*** Kelmės rajono savivaldybės administracija.

***Projektų partneriai:*** partneriais pasirinktos ilgalaikės priežiūros ir ASPN paslaugas teikiančios įstaigos, nurodžiusios poreikį dalyvauti projekte ir prisidėti prie 2022-2030 m. Šiaulių regiono plėtros plano pažangos priemonės stebėsenos rodiklių siekimo: VšĮ Kelmės rajono bendrosios praktikos gydytojų centras, VšĮ Tytuvėnų pirminės sveikatos priežiūros centras, UAB „Jūsų klinika“, VšĮ Kelmės rajono pirminės sveikatos priežiūros centras.

**Radviliškio rajono savivaldybės administracijos siūlomi projektai**

***Projekto Nr. 1 pavadinimas:*** Mobiliųjų komandų aprūpinimas darbui reikalinga įranga ir priemonių komplektais bei automobiliais Radviliškio rajone.

***Pagrindinė problema –*** nepakankamas ilgalaikės priežiūros paslaugų prieinamumas pacientams namuose.

***Projekto tikslas:*** didinti visuomenės sveikatos paslaugų prieinamumą ir užtikrinti ilgalaikės priežiūros paslaugų plėtrą Radviliškio rajone.

***Pagrindinės projekto veiklos:*** *Gairių 1 veikla:* projekto metu planuojamos investicijos į ASPN paslaugas teikiančių mobilių komandų aprūpinimą darbui reikalinga įranga, priemonėmis ir automobiliais:

1. VšĮ Baisogalos PSPC: elektromobilis ir įkrovimo stotelė (1 vnt. – apie 50 000 Eur.); darbui reikalinga įranga ir priemonių komplektai (apie 18 400 Eur).

2. VšĮ Šeduvos PSPC: elektromobilis ir įkrovimo stotelė (1 vnt. – apie 50 000 Eur.); darbui reikalinga įranga ir priemonių komplektai (apie 18 400 Eur).

3. UAB „Kristivita“: elektromobilis ir įkrovimo stotelė (1 vnt. – apie 50 000 Eur.); darbui reikalinga įranga ir priemonių komplektai (apie 18 400 Eur).

Visos trys mobilios komandos tenkina Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 „Dėl Ambulatorinių slaugos paslaugų namuose teikimo reikalavimų ir šių paslaugų apmokėjimo tvarkos aprašo patvirtinimo“ (Suvestinė redakcija nuo 2024-04-30 iki 2024-06-30) 10 punkto reikalavimus: du visu etatu dirbantys slaugytojai, du visu etatu dirbantys slaugytojo padėjėjai, vienas visu etatu dirbantis kineziterapeutas (žr. 14 lentelę 23-24 psl.).

***Projekto pagrindimas.*** Planuojant projekto įgyvendinimą buvo analizuota ilgalaikės priežiūros paslaugų situacija Radviliškio rajone. Dėl senstančios visuomenės ir sergamumo sunkiomis lėtinėmis ligomis didėja ASPN paslaugų poreikis. Ambulatorines slaugos paslaugas namuose Radviliškio rajono savivaldybėje teikia 3 viešosios asmens sveikatos priežiūros įstaigos (steigėjas – savivaldybė) ir 3 privačios įstaigos. Radviliškio rajono viešosios asmens sveikatos priežiūros įstaigos ASPN teikia 914 pacientų. Privačios įstaigos paslaugas teikia 250 pacientų. Iš viso paslaugos teikiamos 1 164 Radviliškio rajono gyventojams. Norint užtikrinti kokybiškesnes ambulatorinės slaugos paslaugas namuose bei patenkinti sergančiųjų poreikius, būtinos investicijos į mobilių komandų aprūpinimą darbui reikalinga įranga, priemonėmis ir automobiliais. Mobiliųjų komandų aprūpinimas elektromobiliais bei medicinine įranga pagerins ambulatorinių slaugos paslaugų namuose efektyvumą ir kokybę Radviliškio rajone, padidins šių paslaugų prieinamumą bei suteiks galimybę teikti ASPN vietovėse, kurios yra sunkiai prieinamos. Planuojamos investicijos prisidės ne tik prie kokybiškesnių, savalaikių paslaugų suteikimo sergantiems asmenims, bet ir prie tvarumo, mažinant poveikį aplinkai.

Siekiant didinti sveikatos priežiūros paslaugų kokybę ir prieinamumą rajonuose, viena iš įgyvendinimo priemonių yra ilgalaikės priežiūros paslaugų teikimo plėtra, kuri apima ambulatorines slaugos paslaugas pacientams namuose, palaikomojo gydymo ir slaugos paslaugas stacionare ir paliatyviosios pagalbos paslaugas pacientams namuose, dienos stacionare ir stacionare. Radviliškio rajono savivaldybės administracijos siūlomu įgyvendinti projektu siekiama didinti ambulatorinių slaugos paslaugų teikimo apimtis pacientams namuose.

***Projekto pareiškėjas:*** Radviliškio rajono savivaldybės administracija.

***Projekto partneriai:*** partneriais pasirinktos ASPN paslaugas Radviliškio rajone teikiančios įstaigos, nurodžiusios poreikį dalyvauti projekte ir prisidėti prie 2022-2030 m. Šiaulių regiono plėtros plano pažangos priemonės stebėsenos rodiklių siekimo.

***Projekto Nr. 2 pavadinimas:*** Stacionarinių paliatyviosios pagalbos ir slaugos paslaugų plėtra Radviliškio rajone.

***Pagrindinė problema –*** kokybiškų ir savalaikių stacionarinių slaugos paslaugų ir infrastruktūros šioms paslaugoms teikti trūkumas Radviliškio rajono savivaldybėje.

***Projekto tikslas:*** stacionarinių slaugos paslaugų žmonėms, sergantiems Alzheimerio liga, senatvine demencija, infrastruktūros plėtojimas bei modernizavimas Radviliškio rajone.

***Pagrindinės projekto veiklos:*** Vykdant projektą bus modernizuojama ir plėtojama palaikomojo gydymo ir slaugos paslaugoms teikti reikalinga infrastruktūra, pritaikant ją asmenims, sergantiems Alzheimerio liga ir demencija, gydyti.

VšĮ Radviliškio ligoninėje (Gedimino g. 9, 82174 Radviliškis) šiuo metu yra 49 lovos skirtos somatinėmis ligomis sergantiems pacientams, 6 lovos – demencija sergantiems pacientams ir 4 lovos skirtos paliatyviosios pagalbos paslaugoms.

Stacionarinių slaugos paslaugų demencija, Alzhaimerio liga sergantiems pacientams paslaugas numatoma organizuoti atskiruose, izoliuotuose nuo kitų skyrių, specialiai pritaikytuose tokių pacientų slaugai 2 padaliniuose po 12 lovų. Dėl patalpų trūkumo tam reikalinga naujo pastato statyba. Įgyvendinus projekto veiklas, VšĮ Radviliškio ligoninės senajame pastate liks 49 lovos, skirtos somatinėmis ligomis sergantiems pacientams, ir 4 lovos, skirtos paliatyviajai pagalbai, atsilaisvinusios 6 demencijos slaugos lovos bus papildomai skirtos paliatyviajai pagalbai arba perkeltos į geriatrijos skyrių.

VšĮ Radviliškio ligoninėje planuojama sukurti reikalingą (trūkstamą) infrastuktūrą, aprūpinti demencija, Alzheimerio liga sergantiems pacientams bei paliatyviosios pagalbos paslaugas teikiančių asmens sveikatos priežiūros įstaigų darbuotojus reikalinga įranga, priemonėmis ir baldais pagal Lietuvos Respublikos sveikatos apsaugos ministro patvirtintą Palaikomojo gydymo ir slaugos paslaugos teikimo reikalavimų ir šios paslaugos apmokėjimo tvarkos aprašą[[13]](#footnote-13).

Investicijų poreikis naujo pastato statybai, įrengimui ir pritaikymui demencija, Alzhaimerio liga sergantiems pacientams: Statybos rangos darbai – 1 350 000 Eur; Inžinerinės paslaugos – 150 000 Eur; Medicininė įranga, priemonės ir baldai – 500 000 Eur. Iš viso investicijų poreikis: 2 000 000 Eur.

***Projekto pagrindimas.*** Planuojant siūlomą įgyvendinti projektą buvo atsižvelgta į ilgalaikės priežiūros paslaugų poreikį Radviliškio rajone. Radviliškio r. savivaldybėje, kaip ir visoje Lietuvoje, didėja nepagydomomis / sunkiomis lėtinėmis ligomis sergančių žmonių skaičius. Valstybės duomenų agentūros duomenimis, 2023 m. sausio 1 d. duomenimis 20 proc. Lietuvos gyventojų buvo 65 metų ir vyresni. Radviliškio rajone minėtų gyventojų skaičius dar didesnis ir sudarė net 44,6 proc. visų Radviliškio rajono gyventojų. 2022 metais Lietuvoje apie 77,1 proc. gyventojų, vyresnių nei 65 metų turėjo lėtinių ligų ar ilgalaikių sveikatos sutrikimų. VšĮ Radviliškio ligoninės statistiniais duomenimis nuo 2019 iki 2023 m. stacionarinių paliatyviosios pagalbos paslaugų skaičius taip pat didėja. 2019 m. jų buvo suteikta – 1986, o 2023 m. – 2969. Šiuo metu Radviliškio rajone stacionarines paliatyviosios pagalbos ar slaugos paslaugas demencija / Alzheimerio liga sergantiems pacientams teikia tik VšĮ Radviliškio ligoninė: 49 lovos skirtos somatinėmis ligomis sergantiems pacientams, 6 lovos – demencija sergantiems pacientams ir 4 lovos – paliatyviosios pagalbos paslaugoms. Norint Radviliškio rajono savivaldybėje sudaryti galimybę gauti prieinamas, kokybiškas ir savalaikes stacionarines paslaugas demencija arba Alzheimerio liga sergantiems pacientams, reikalingos investicijos į infrastuktūros modernizavimą (sukūrimą), darbuotojų aprūpinimą darbui reikalinga įranga, priemonėmis, baldais. Atsižvelgiant į Lietuvos Respublikos sveikatos apsaugos ministerijos planus mažinti stacionarinių palaikomojo gydymo ir slaugos dienų skaičių bei didėjant paliatyviosios pagalbos poreikiui, VšĮ Radviliškio ligoninėje planuojama 24 lovas skirti demencija / Alzheimerio liga sergantiems pacientams. Siekiant užtikrinti planuojamų rodiklių pasiekiamumą, planuojamas naudotojų skaičius 30.

***Projekto tikslinė grupė:*** bet kokio amžiaus asmenys, kuriems yra nustatyta negalia, darbingumo lygis ar nesavarankiškumo lygis, atliktas slaugos paslaugų poreikio vertinimas pagal klausimyną, asmenys, sergantys pavojinga gyvybei liga, kurių sveikatos būklė atitinka paliatyviosios pagalbos indikacijas ir kuriems reikalingos ilgalaikės priežiūros paslaugos dienos stacionare (dienos centre) ar stacionare, taip pat asmenys, kuriems ilgalaikė priežiūra reikalinga dėl psichikos sveikatos sutrikimų (sergantys senatvine demencija ir Alzheimerio liga) stacionare. Taip pat senatvės pensinio amžiaus sulaukę asmenys, dėl amžiaus iš dalies ar visiškai netekę gebėjimo savarankiškai rūpintis savo asmeniniu (šeimos) gyvenimu ir dalyvauti visuomenės gyvenime bei sergantys lėtinėmis ligomis, kuriems reikalingos ilgalaikės priežiūros paslaugos, taip pat jų šeimos, vietos bendruomenės.

***Projekto pareiškėjas:*** Radviliškio rajono savivaldybės administracija.

***Projekto partneriai:*** VšĮ Radviliškio ligoninė.

**Pakruojo rajono savivaldybės administracijos siūlomas projektas**

***Projekto pavadinimas:*** Ilgalaikės priežiūros paslaugų plėtros užtikrinimas Pakruojo rajono savivaldybėje.

***Pagrindinė problema:*** didėjant nepagydomomis ligomis sergančių ir savimi pasirūpinti negalinčių asmenų skaičiui, kartu auga poreikis tokiems asmenims sudaryti galimybę gauti prieinamas, kokybiškas ir savalaikes stacionarines paliatyviosios pagalbos paslaugas bei palaikomojo gydymo ir slaugos paslaugas asmenims, sergantiems senatvine demencija ir/ar Alzheimerio liga.

***Projekto tikslas:*** stacionarinių slaugos paslaugų žmonėms, sergantiems Alzheimerio liga, senatvine demencija, ir paliatyviosios pagalbos paslaugų infrastruktūros plėtojimas ir modernizavimas Pakruojo rajono savivaldybėje.

***Pagrindinės projekto veiklos:*** 1. Stacionarinės paliatyviosios pagalbos paslaugų infrastruktūros tobulinimas Pakruojo sveikatos centre; 2. Stacionarinių palaikomojo gydymo ir slaugos paslaugų infrastruktūros pritaikymas sergantiems senatvine demencija ir Alzheimerio liga.

Projekto įgyvendinimo vieta – J. Basanavičiaus g. 4, Pakruojis, Pakruojo rajono savivaldybė. Projekto įgyvendinimo metu planuojama:

1. VšĮ Pakruojo sveikatos centre įkurti atskirą 4 stacionarinių paliatyviosios pagalbos lovų padalinį. Planuojama suremontuoti apie 183 kv. m. esamo Slaugos ir palaikomojo gydymo skyriaus patalpų, suformuojant atskirą Paliatyviosios pagalbos skyrių, įkuriant jame 4 stacionarines paliatyviosios pagalbos lovas, įrengiant kitas reikalingas pagalbines patalpas (psichologo darbo kabinetą, higienos ir švarinimo patalpas, medicinos priemonių laikymo patalpą, bendrąją patalpą) patogiam ir kokybiškam šių paslaugų teikimui bei įsigyti skyriaus darbui reikalingą įrangą.

Pakruojo rajono savivaldybės gyventojų skaičius 2024 m. pradžioje buvo 17 867. Pagal Gairių 1 priede numatytą reikalavimą dėl nuo 2024 m. sausio 1 d. nustatomo 24 paliatyviosios pagalbos lovų, tenkančių 100 tūkst. gyventojų, skaičiaus, Pakruojo rajono savivaldybėje galimas maksimalus stacionarinės paliatyviosios pagalbos lovų skaičius yra 4,4 lovos. Atsižvelgiant į tai, Pakruojo rajono savivaldybės administracija yra suplanavusi papildomai įrengti 2 lovas ir iš viso turėti 4 paliatyviosios pagalbos lovas.

2. VšĮ Pakruojo sveikatos centre įrengti 12 vietų stacionarinį slaugos ir palaikomojo gydymo paslaugų teikimo skyrių, skirtą demencija ir/ar Alzheimerio liga sergantiems pacientams, kuriems dėl somatinių ligų ir pažeidimų nustatytas bendras funkcinis sutrikimas ir kurie kasdieniame gyvenime yra visiškai priklausomi arba beveik visiškai priklausomi nuo kitų žmonių pagalbos. Planuojama atlikti skyriaus patalpų remonto darbus, pritaikant jas planuojamai vykdyti veiklai (apie 617 kv. m.), įrengti aptvertą kiemelį, skirtą pacientų pasivaikščiojimui įrengiant pėsčiųjų takus, veją, lauko pavėsinę, suoliukus bei įsigyti skyriaus darbui reikalingą įrangą.

***Projekto pagrindimas.*** VšĮ Pakruojo sveikatos centre šiuo metu teikiamos su projekto veiklomis susijusios paslaugos:

1. Stacionarinės paliatyviosios pagalbos paslaugos, šiam tikslui yra 2 lovos, tačiau nėra sukurta tinkama šių paslaugų teikimo infrastruktūra: nėra atskiro padalinio, atskirų palatų, būtent skirtų paliatyviajai pagalbai teikti, paliatyviosios pagalbos paslaugos teikiamos bendrame slaugos ir palaikomojo gydymo skyriuje Pakruojo sveikatos centro buvusios ligoninės 3 aukšte, neturima reikalingos įrangos arba turima yra nudėvėta, todėl neužtikrinama šių paslaugų kokybė. Vadovaujantis sąlygomis dėl stacionarinių paliatyviosios pagalbos paslaugų teikimo lovų skaičiaus 100 tūkst. gyventojų, patvirtintų Lietuvos Respublikos Vyriausybės 2014-04-23 nutarimu Nr. 370 ,,Dėl Privalomojo sveikatos draudimo fondo biudžeto lėšomis apmokamų asmens sveikatos priežiūros paslaugų teikimo sąlygų sąrašo patvirtinimo”, lovų skaičius negali viršyti 24 lovų 100 tūkst. gyventojų. Pakruojo rajono savivaldybės gyventojų skaičius 2024 m. pradžioje – 17867, tokiu atveju Pakruojo rajono savivaldybėje galimas maksimalus stacionarinės paliatyviosios pagalbos lovų skaičius yra 4,3 lovos. Atsižvelgiant į tai, jog gyventojų savivaldybėje mažėja, tačiau visuomenė sensta ir vis daugiau senyvo amžiaus asmenų yra poreikis gauti tiek slaugos ir palaikomojo gydymo, tiek ir paliatyviosios pagalbos paslaugas, tikslinga plėtoti stacionarines paliatyviosios pagalbos paslaugas Pakruojo sveikatos centre, įkuriant atskirą 4 stacionarinių paliatyviosios pagalbos lovų padalinį, sukuriant šių paslaugų teikimui tinkamą infrastruktūrą.

2. Buvusiame ligoninės pastate, adresu L. Giros g. 3, Pakruojis, 3 aukšte yra įkurtas atskiras Slaugos ir palaikomojo gydymo skyrius, kuriame yra 44 lovos. Įrengus atskirą skyrių demencija ir/ar Alzeimerio liga sergantiems pacientams, šiame skyriuje sumažėtų lovų skaičius, tokiu būdu būtų pagerinta teikiamų paslaugų kokybė palatoje gydant mažiau pacientų (šiuo metu didelė dalis palatų yra keturvietės). Sveikatos apsaugos ministerijos 2012-05-04 įsakymu Nr. V-393 yra numatyti palaikomojo gydymo ir slaugos paslaugos teikimo reikalavimai pacientams, sergantiems Alzheimerio liga ir/ar senatvine demencija, kurių dabartinė skyriaus infrastruktūra neatitinka. Vadovaujantis Sveikatos apsaugos ministerijos nustatytais kriterijais Pakruojo rajono savivaldybėje yra rekomenduotinas 58 stacionarinių lovų/vietų skaičius asmenims, sergantiems senatvine demencija ir/ar Alzheimerio liga. Stacionarinės socialinės globos paslaugos yra teikiamos Linkuvos socialinės globos namuose, čia yra 55 vietos asmenims, sergantiems senatvine demencija ir/ar Alzheimerio liga, tačiau įstaiga yra valstybės pavaldumo, todėl gyvenimui čia atvyksta asmenys ne tik iš Pakruojo rajono savivaldybės. Vadovaujantis Sveikatos apsaugos ministerijos 2012-05-04 įsakymu Nr. V-393, pacientams privalo būti įrengtas skyrius, kurio infrastruktūra būtų tikslingai pritaikyta. Atsižvelgiant į tai, planuojama VšĮ Pakruojo sveikatos centre įrengti 12 vietų stacionarinį slaugos ir palaikomojo gydymo paslaugų teikimo skyrių, skirtą demencija ir/ar Alzheimerio liga sergantiems pacientams, kuriems dėl somatinių ligų ir pažeidimų nustatytas bendras funkcinis sutrikimas ir kurie kasdieniame gyvenime yra visiškai priklausomi arba beveik visiškai priklausomi nuo kitų žmonių pagalbos. Projektu numatoma investuoti į skyriaus patalpų pritaikymą, kiemelio įrengimą bei reikalingos įrangos įsigijimą.

***Projekto tikslinė grupė:*** bet kokio amžiaus asmenys, kuriems yra nustatyta negalia, dalyvavimo ar nesavarankiškumo lygis, atliktas slaugos paslaugų poreikio vertinimas pagal klausimyną, asmenys, sergantys pavojinga gyvybei liga, kurių sveikatos būklė atitinka paliatyviosios pagalbos indikacijas ir kuriems reikalingos ilgalaikės priežiūros paslaugos stacionare, taip pat asmenys, kuriems ilgalaikė priežiūra reikalinga dėl senatvinės demencijos ir Alzheimerio ligos. Stacionarinės paliatyviosios pagalbos paslaugos rekomenduojamos sunkios būklės pacientams, kuriems būtina nuolatinė pagalba ir simptominis gydymas. Ligoninėje teikiamų stacionarinių paslaugų privalumas – galimybė teikti savalaikę kompleksinę paliatyviają pagalbą: simptominio gydymo paskyrimas, tinkamų pagalbai priemonių (judėjimo priemonės, pragulų profilaktikos priemonės, asmens higienai skirtos priemonės ir kt.) suteikimas, kitų specialistų (medicinos psichologo, kineziterapeuto, masažuotojo, socialinio darbuotojo) pagalbos prieinamumas esant poreikiui. Pagalbos prieinamumas ir savalaikiškumas suteikia paciento artimiesiems saugumo jausmą, tuo pačiu pagerina gyvenimo kokybę, leidžia integruotis į visuomenę arba nuo jos neatitrūkti, suteikia galimybę skirti dėmesį ir kitiems šeimos nariams.

***Projekto pareiškėjas:*** Pakruojo rajono savivaldybės administracija.

***Projekto partneriai:*** VšĮ Pakruojo sveikatos centras.

**Šiaulių miesto ir Šiaulių rajono savivaldybės** planuoja investicijas į ilgalaikės priežiūros paslaugų infrastruktūros plėtrą iš savivaldybių lėšų.

**V SKYRIUS**

**PAŽANGOS PRIEMONĖS PROJEKTŲ ATRANKA**

Pažangos priemonės Nr. LT026-03-02-03 *Sveikatos ir ilgalaikės priežiūros paslaugų plėtra* antros veiklos *Ilgalaikės priežiūros paslaugų užtikrinimas Šiaulių regione* projektų atrankos **planavimo būdas**, kuris pagal Strateginio valdymo metodikos 135.2 papunktį taikomas projektams, kuriais įgyvendinamos Lietuvos Respublikos teisės aktuose nustatytos funkcijos ir veiklos, kurie priskirtini valstybės ar savivaldybių institucijoms, ar įstaigoms, ar jų kontroliuojamiems juridiniams asmenims ir kuriais tiesiogiai prisidedama prie pažangos priemonės įgyvendinimo ir joje numatytų rezultatų pasiekimo.

**VI SKYRIUS**

**PAŽANGOS PRIEMONĖS PRISIDĖJIMAS PRIE HORIZONTALIŲJŲ PRINCIPŲ ĮGYVENDINIMO**

Lentelė Nr. 18

|  |  |  |
| --- | --- | --- |
| **Eil. Nr.** | **Horizontalieji principai (toliau – HP)** | **Informacija apie pažangos priemonės prisidėjimą prie HP** |
| 1. | Darnaus vystymosi principas | Pažangos priemonės antra veikla *Ilgalaikės priežiūros paslaugų užtikrinimas Šiaulių regione* bus prisidedama prie horizontaliojo darnaus vystymosi principo išlaikymo, nes įgyvendinant Pažangos priemonę bus konkrečiais veiksmais prisidedama prie *Jungtinių Tautų Darnaus vystymosi darbotvarkės 2030* tikslų įgyvendinimo: tiesiogiai – prie Jungtinių Tautų darnaus vystymosi trečiojo tikslo „*Užtikrinti sveiką gyvenseną ir skatinti visų amžiaus grupių gerovę*“, nes dažniausiai ilgalaikės priežiūros paslaugos teikiamos senyvo amžiaus asmenims skatinant šios amžiaus grupės gerovę, ir netiesiogiai – prie dešimtojo darnaus vystymosi tikslo „*Mažinti nelygybę tarp šalių ir pačiose šalyse*“, nes nepakankamas ilgalaikės priežiūros paslaugų prieinamumas didina minėtų asmenų socialinę atskirtį Šiaulių regione.  Įgyvendinant PP antros veiklos projektus bus laikomasi LR sveikatos apsaugos ministerijos regioninės pažangos priemonės finansavimo gairėse[[14]](#footnote-14) numatyto darnaus vystymosi principo įgyvendinimo reikalavimų: projektuose negali būti numatyta veiksmų, kurie turėtų neigiamą poveikį darnaus vystymosi principui įgyvendinti.  Įgyvendinami Pažangos priemonės antros veiklos projektai skatins ekonominės, socialinės ir aplinkos sričių vystymosi balansą: 1) įrengiant naują ir modernizuojant esamą socialinę infrastruktūrą bus laikomasi aplinkos apsaugą ir statybas reglamentuojančių teisės aktų; 2) vykdant statybų, remonto ar įrengimų darbus bus imamasi priemonių nepakenkti aplinkai: mažinti triukšmą, dulkių ir teršalų išmetimą; 3) planuojama įsigyti įranga privalės atitikti ekonominio efektyvumo, tvarumo, ilgaamžiškumo ir tinkamos kokybės reikalavimus; 4) projektai prisidės prie Šiaulių regiono aplinkos taršos mažinimo. |
| 2. | Lygių galimybių visiems principas | Įgyvendinant Pažangos priemonės antros veiklos projektus bus laikomasi LR sveikatos apsaugos ministerijos regioninės pažangos priemonės finansavimo gairėse[[15]](#footnote-15) numatyto lygių galimybių visiems principo įgyvendinimo reikalavimų: projektuose negali būti numatyta apribojimų, kurie turėtų neigiamą poveikį įgyvendinant moterų ir vyrų lygybės ir nediskriminavimo dėl lyties, rasės, tautybės, pilietybės, kalbos, kilmės, etninės priklausomybės, religijos ar įsitikinimų, tikėjimo, pažiūrų, negalios, sveikatos būklės, socialinės padėties, amžiaus, lytinės orientacijos ir kitais pagrindais principus.  Vykdant komunikacijos ir informavimo veiksmus apie planuojamą ir įgyvendinamą projektą, turi būti užtikrinamas informacijos prieinamumas pagal individualius gyventojų poreikius – ji turi būti pateikiama prieinamais bendravimo būdais.  Lygių galimybių visiems principas reikalauja paslaugų prieinamumo visiems asmenims užtikrinimo: ilgalaikės priežiūros paslaugų suteikimo prieinamumu naudosis visi Šiaulių regiono Pažangos priemonės antros veiklos projektų tikslinės grupės nariai, nepaisant jų lyties, tautybės, rasinės ar etninės kilmės, pilietybės, kalbos, religijos, tikėjimo, įsitikinimų ar pažiūrų, negalios, sveikatos būklės, socialinės padėties, amžiaus, seksualinės orientacijos ar kitų bruožų, bus sudarytos vienodos teisės ir galimybės naudotis Pažangos priemonės lėšomis sukurtomis paslaugomis ir kitais projektų rezultatais.  Pagal Pažangos priemonės antrą veiklą įgyvendinti projektai privalės užtikrinti, kad nebūtų varžomos žmogaus teisės, neteikiamos privilegijos jokiems asmenims. Projektų rezultatais bus privaloma užtikrinti vienodas galimybes visiems tikslinių grupių asmenims naudotis projektų bazėje sukurtomis paslaugomis bei šioms paslaugoms būtina infrastruktūra. Įgyvendinant Pažangos priemonės antros veiklos projektus bus privaloma atsižvelgti į neįgaliųjų, moterų ir vyrų, skirtingų amžiaus grupių, tautinių mažumų ir kitų grupių poreikius. Projektai privalo užtikrinti, kad nebūtų varžomos žmogaus teisės ir neteikiamos privilegijos projektų dalyviams. |
| 3. | Inovatyvumo (kūrybingumo) principas | Įgyvendinant projektus prioritetas bus skiriamas modernioms, inovatyvioms technologijoms, siekiant teikti kokybiškesnes ir efektyvias ilgalaikės priežiūros paslaugas. Inovatyvumo principo įgyvendinimo bus siekiama ir šviečiant bei informuojant Šiaulių regiono gyventojus apie inovatyvias ilgalaikės priežiūros paslaugas. |
| 4. | Reikšmingos žalos nedarymo principas | Įgyvendinant Pažangos priemonės antros veiklos projektus bus laikomasi LR sveikatos apsaugos ministerijos regioninės pažangos priemonės finansavimo gairėse[[16]](#footnote-16) numatyto reikšmingos žalos nedarymo principo įgyvendinimo reikalavimų: neturi būti daroma reikšminga žala aplinkos tikslams, nustatytiems 2020 m. birželio 18 d. Europos Parlamento ir Tarybos reglamento (ES) 2020/852 dėl sistemos tvariam investavimui palengvinti sukūrimo, kuriuo iš dalies keičiamas Reglamentas (ES) 2019/2088, 17 straipsnyje. Konkretūs projektų dėl reikšmingos žalos nedarymo aplinkos tikslams reikalavimai ir projektų atitiktį šiems reikalavimams pagrindžiantys dokumentai nurodomi Projekto atitikties reikšmingos žalos nedarymo horizontaliajam principui vertinimo reikalavimų apraše (Gairių 2 priedas). Atitiktis bus vertinama pagal PĮP, investicijų projekte, pirkimo dokumentuose, projektavimo dokumentuose, techninėje specifikacijoje, sutartyse su prekių tiekėjais ar paslaugų teikėjais pateiktą informaciją, kitą aktualią informaciją ir (ar) dokumentus. |

**VII SKYRIUS**

**IŠANKSTINĖS SĄLYGOS**

Pažangos priemonės Nr. LT026-03-02-03 *Sveikatos ir ilgalaikės priežiūros paslaugų plėtra* antros veiklos *Ilgalaikės priežiūros paslaugų užtikrinimas Šiaulių regione* Sveikatos apsaugos ministerijos regioninės pažangos priemonės finansavimo gairėse[[17]](#footnote-17) pateikta išankstinė sąlyga:

2.1.Išankstinės sąlygos reikalavimas: patvirtintose regionų plėtros planų (toliau – RPPl) pažangos priemonėse numatytos veiklos, skirtos ilgalaikės priežiūros paslaugų plėtrai savivaldybėse, ir su Sveikatos apsaugos ministerija suderinti regiono ilgalaikės priežiūros paslaugų savivaldybėse organizavimo ir infrastruktūros, reikalingos ilgalaikės priežiūros paslaugų teikimui, modernizavimo žemėlapiai (išteklių ir poreikių analizė).

2.2. Išankstinė sąlyga laikoma išpildyta, kai regiono plėtros taryba gauna Sveikatos apsaugos ministerijos raštišką pritarimą pateiktam derinti RPPl pažangos priemonės pagrindimo aprašui, kuriame pateikta informacija, parengta pagal Gairių 1 priedą.

Šio pažangos priemonės pagrindimo aprašo II skyriuje *Situacijos analizė ir siekiamas pokytis* yra pateikta informacija, parengta pagal Gairių 1 priedą, kaip nurodyta Gairių 2.2 punkte išankstinės sąlygos išpildymui.

**VIII SKYRIUS**

**PAŽANGOS PRIEMONĖS STEBĖSENOS RODIKLIAI[[18]](#footnote-18)**

Lentelė Nr. 19

|  |  |  |  |  |  |  |  |
| --- | --- | --- | --- | --- | --- | --- | --- |
| **Pažangos priemonės veiklų produkto rodikliai** | | | | | | | |
| **Veiklos pavadinimas** | **Rodiklio kodas** | **Rodiklio pavadinimas, matavimo vienetas** | **Rodikliui pasiekti planuojama panaudoti pažangos lėšų suma, Eur** | | **Siektinos rodiklio reikšmės** | | **Siektinos rodiklio reikšmės nustatymo pagrindimas** |
| **Iš viso** | **Iš jų ES, kitos tarptautinės finansinės paramos ir valstybės biudžeto lėšų suma** | **Tarpinė reikšmė (metai)** | **Galutinė reikšmė (metai)** |
| **1** | **2** | **3** | **4** | **5** | **6** | **7** | **8** |
| Ilgalaikės priežiūros paslaugų užtikrinimas Šiaulių regione | P.B.2.0069 | Naujos arba modernizuotos sveikatos priežiūros infrastruktūros talpumas (asmenys per metus) | **6 952 093,5** | **5 643 096,37** | **0**  (2021) | **1 502** (2029) | Siektinos rodiklių reikšmės apskaičiuojamos pagal planuojamų projektų duomenis, vadovaujantis LR sveikatos apsaugos ministerijos pateikta stebėsenos rodiklio P.B.2.0069 aprašymo kortele. Rodiklio reikšmė apskaičiuojama įvertinus didžiausią metinį asmenų, kuriems bent kartą per metus gali būti suteiktos sveikatos priežiūros paslaugos naujai sukurtoje arba modernizuotoje pasinaudojant parama infrastruktūroje, skaičių. Pradinė stebėsenos rodiklio reikšmė lygi nuliui. |
| P.S.2.1525 | Asmenys, gavę ilgalaikės priežiūros paslaugas (asmenys) | **0**  (2021) | **26**  (2029) | Siektinos rodiklių reikšmės apskaičiuojamos pagal planuojamų projektų duomenis, vadovaujantis LR sveikatos apsaugos ministerijos pateikta stebėsenos rodiklio P.S.2.1525 aprašymo kortele. Rodiklis skaičiuojamas sumuojant asmenis, kuriems suteiktos ambulatorinės ilgalaikės priežiūros paslaugos namuose (toliau – paslauga). Tas pats asmuo, gavęs tęstines paslaugas įgyvendinant tą patį projektą, skaičiuojamas 1 kartą. |
| P.S.2.1526 | Sveikatos priežiūros įstaigos, įgyvendinusios sveikatos priežiūros specialistų įgalinimo, pritraukimo ir išlaikymo projektus (skaičius) | **0**  (2021) | **1**  (2029) | Siektinos rodiklių reikšmės apskaičiuojamos pagal planuojamų projektų duomenis, vadovaujantis LR sveikatos apsaugos ministerijos pateikta stebėsenos rodiklio P.S.2.1526 aprašymo kortele. Skaičiuojamos sveikatos priežiūros įstaigos, kurios įgyvendino sveikatos priežiūros specialistų įgalinimo, pritraukimo ir išlaikymo projektus. |

Lentelė Nr. 20

|  |  |  |  |  |  |  |  |
| --- | --- | --- | --- | --- | --- | --- | --- |
| **Pažangos priemonės rezultato rodikliai** | | | | | | | |
| **Rodiklio kodas** | **Rodiklio pavadinimas, matavimo vienetas** | **Pradinė rodiklio reikšmė (metai)** | **Rodikliui pasiekti planuojama panaudoti pažangos lėšų suma, Eur** | | **Siektinos rodiklio reikšmės** | | **Siektinos rodiklio reikšmės nustatymo pagrindimas** |
| **Iš viso** | **Iš jų ES, kitos tarptautinės finansinės paramos ir valstybės biudžeto lėšų suma** | **Tarpinė reikšmė (metai)** | **Galutinė reikšmė (metai)** |
| **1** | **2** | **3** | **4** | **5** | **6** | **7** | **8** |
| R.B.2.2073 | Naujos arba modernizuotos sveikatos priežiūros infrastruktūros naudotojų skaičius per metus (naudotojai per metus) | **0**  (2021) | **6 952 093,5** | **5 643**  **096,37** | **0**  (2025) | **1 516** (2029) | Siektinos rodiklių reikšmės apskaičiuojamos pagal planuojamų projektų duomenis, vadovaujantis LR sveikatos apsaugos ministerijos pateikta stebėsenos rodiklio R.B.2.2073 aprašymo kortele. Rodiklis apskaičiuojamas, sumuojant naujos arba modernizuotos sveikatos priežiūros infrastruktūros naudotojus, kuriems bent kartą per vienerius metus po projekto finansavimo pabaigos buvo suteiktos paslaugos.  Pradinė rodiklio reikšmė, nurodoma finansavimo sutartyje, nustatoma sumuojant naudotojų skaičių, kurie gavo paslaugas per vienus metus iki projekto įgyvendinimo pradžios. Jei numatoma teikti naują sveikatos priežiūros paslaugą, pradinė stebėsenos rodiklio reikšmė gali būti nulinė. |
| R.S.2.3530 | Ilgalaikės priežiūros paslaugų gavėjų, palankiai vertinančių gaunamų paslaugų kokybę, dalis (procentai) | **0**  (2021) | **0**  (2025) | **80** (2029) | Siektinos rodiklių reikšmės apskaičiuojamos pagal planuojamų projektų duomenis, vadovaujantis LR sveikatos apsaugos ministerijos pateikta stebėsenos rodiklio R.S.2.3530 aprašymo kortele. Projekto lygiu rodiklio reikšmė (x) skaičiuojama  pasibaigus projektui: x = c / n \*100% / n, kur: c (pokyčio rodiklis) – asmenys (projekto dalyviai), kurie gautos ambulatorinės ilgalaikės priežiūros paslaugos namuose kokybę vertina palankiai. n (bazinis rodiklis) – asmenys (projekto dalyviai), gavę ambulatorinės ilgalaikės priežiūros paslaugą namuose. |
| R.S.2.3532 | Sveikatos priežiūros specialistų, kurie po dalyvavimo veiklose mažiausiai 2 metus dirbo sveikatos priežiūros įstaigose, dalis (procentai) | **0**  (2021) | **0**  (2025) | **80** (2029) | Siektinos rodiklių reikšmės apskaičiuojamos pagal planuojamų projektų duomenis, vadovaujantis LR sveikatos apsaugos ministerijos pateikta stebėsenos rodiklio R.S.2.3532 aprašymo kortele. Projekto lygiu rodiklio reikšmė (x) skaičiuojama  kasmet bei 3 metus po projekto pabaigos pagal formulę: x = P / B \* 100 proc.  x – sveikatos priežiūros specialistų, kurie po dalyvavimo veiklose mažiausiai 2 metus dirbo sveikatos priežiūros įstaigose, dalis; B – bazinis rodiklis, bendras projekto dalyvių skaičius; P – pokyčio rodiklis, projekto dalyvių, kurie po dalyvavimo veiklose mažiausiai 2 metus dirbo sveikatos priežiūros įstaigose, skaičius. Asmuo, dalyvavęs keliose to projekto veiklose, skaičiuojamas 1 kartą. |

|  |  |  |  |  |
| --- | --- | --- | --- | --- |
| Regiono plėtros tarybos administracijos direktorius |  |  |  | Viktoras Strups |
|  |  | *(parašas)* |  | *(vardas ir pavardė)* | |

1. Stacionarinių paliatyviosios pagalbos paslaugų suaugusiesiems ir vaikams teikimo aprašas, patvirtintas Lietuvos Respublikos sveikatos apsaugos ministro 2007 m. sausio 11 d. įsakymu Nr. V-14 „Dėl Stacionarinių paliatyviosios pagalbos paslaugų suaugusiesiems ir vaikams teikimo reikalavimų aprašo, Ambulatorinių paliatyviosios pagalbos paslaugų suaugusiesiems ir vaikams teikimo reikalavimų aprašo, Dienos stacionaro paliatyviosios pagalbos paslaugų suaugusiesiems ir vaikams teikimo reikalavimų aprašo ir Paliatyviosios pagalbos teikimo pagrindų mokymo programos reikalavimų aprašo patvirtinimo“. [↑](#footnote-ref-1)
2. Regioninės pažangos priemonės Nr. 11-002-02-11-02 (RE) „Užtikrinti ilgalaikės priežiūros paslaugų plėtrą“ finansavimo gairės, patvirtintos Lietuvos Respublikos sveikatos apsaugos ministro 2023 m. lapkričio 6 d. įsakymu Nr. V-1145 „Dėl Regioninės pažangos priemonės Nr. 11-002-02-11-02 (RE) „Užtikrinti ilgalaikės priežiūros paslaugų plėtrą“ finansavimo gairių patvirtinimo“. [↑](#footnote-ref-2)
3. Privalomojo sveikatos draudimo fondo biudžeto lėšomis apmokamų asmens sveikatos priežiūros paslaugų teikimo sąlygų sąrašas, patvirtintas Lietuvos Respublikos Vyriausybės 2014 m. balandžio 23 d. nutarimu Nr. 370 „Dėl Privalomojo sveikatos draudimo fondo biudžeto lėšomis apmokamų asmens sveikatos priežiūros paslaugų teikimo sąlygų sąrašo patvirtinimo“. [↑](#footnote-ref-3)
4. Metinių sveikatos statistikos ataskaitų suvestinės. Forma Nr. 1 Asmens sveikatos priežiūros įstaigos metų veiklos statistinė ataskaita. Teritorija: Šiaulių apskritis. Metai: 2022. https://sena.hi.lt/spec\_info/met\_ata.php?Form=1&Reg=04&Year=2022 [↑](#footnote-ref-4)
5. Privalomojo sveikatos draudimo fondo biudžeto lėšomis apmokamų asmens sveikatos priežiūros paslaugų teikimo sąlygų sąrašas, patvirtintas Lietuvos Respublikos Vyriausybės 2014 m. balandžio 23 d. nutarimu Nr. 370 „Dėl Privalomojo sveikatos draudimo fondo biudžeto lėšomis apmokamų asmens sveikatos priežiūros paslaugų teikimo sąlygų sąrašo patvirtinimo“. [↑](#footnote-ref-5)
6. *Socialinės globos normų aprašas*. Patvirtintas Lietuvos Respublikos socialinės apsaugos ir darbo ministro 2007 m. vasario 20 d. įsakymu Nr. A1-46. Suvestinė redakcija nuo 2023-10-21. https://e-seimas.lrs.lt/portal/legalAct/lt/TAD/TAIS.292682/asr [↑](#footnote-ref-6)
7. *Regioninės pažangos priemonės Nr. 11-002-02-11-02 (RE) „Užtikrinti ilgalaikės priežiūros paslaugų plėtrą“ finansavimo gairės*. Patvirtinta Lietuvos Respublikos sveikatos apsaugos ministro 2023 m. lapkričio 6 d. įsakymu Nr. V-1145 (Suvestinė redakcija nuo 2024-02-06). https://www.e-tar.lt/portal/lt/legalAct/76635c507c5d11eea5a28c81c82193a8/asr [↑](#footnote-ref-7)
8. 2021–2030 metų Nacionalinis pažangos planas, patvirtintas Lietuvos Respublikos Vyriausybės 2020 m. rugsėjo 9 d. nutarimu Nr. 998 „Dėl 2021–2030 metų Nacionalinio pažangos plano patvirtinimo“. [↑](#footnote-ref-8)
9. Lietuvos Respublikos teritorijos bendrasis planas, patvirtintas Lietuvos Respublikos Vyriausybės 2021 m. rugsėjo 29 d. nutarimu Nr. 789 „Dėl Lietuvos Respublikos teritorijos bendrojo plano patvirtinimo“. [↑](#footnote-ref-9)
10. Valstybės pažangos strategija „Lietuvos ateities vizija „Lietuva 2050“, patvirtinta Lietuvos Respublikos Seimo 2023 m. gruodžio 23 d. nutarimu Nr. XIV-2466 „Dėl Valstybės pažangos strategijos „Lietuvos ateities vizija „Lietuva 2050“ patvirtinimo“. [↑](#footnote-ref-10)
11. 2022–2030 m. Regionų plėtros programa, patvirtinta Lietuvos Respublikos Vyriausybės 2022 m. birželio 29 d. nutarimu Nr. 713 „Dėl 2022–2030 metų Regionų plėtros programos patvirtinimo“, p. 17, 22. [↑](#footnote-ref-11)
12. Regioninės pažangos priemonės Nr. 11-002-02-11-02 (RE) „Užtikrinti ilgalaikės priežiūros paslaugų plėtrą“ finansavimo gairės, patvirtintos Lietuvos Respublikos sveikatos apsaugos ministro 2023 m. lapkričio 6 d. įsakymu Nr. V-1145 „Dėl Regioninės pažangos priemonės Nr. 11-002-02-11-02 (RE) „Užtikrinti ilgalaikės priežiūros paslaugų plėtrą“ finansavimo gairių patvirtinimo“. [↑](#footnote-ref-12)
13. Palaikomojo gydymo ir slaugos paslaugos teikimo reikalavimų ir šios paslaugos apmokėjimo tvarkos aprašas, patvirtintas Lietuvos Respublikos sveikatos apsaugos ministro 2012 m. gegužės 4 d. įsakymu Nr. V-393 „Dėl Palaikomojo gydymo ir slaugos paslaugos teikimo reikalavimų ir šios paslaugos apmokėjimo tvarkos aprašo patvirtinimo“. [↑](#footnote-ref-13)
14. Regioninės pažangos priemonės Nr. 11-002-02-11-02 (RE) „Užtikrinti ilgalaikės priežiūros paslaugų plėtrą“ finansavimo gairės, patvirtintos Lietuvos Respublikos sveikatos apsaugos ministro 2023 m. lapkričio 6 d. įsakymu Nr. V-1145 „Dėl Regioninės pažangos priemonės Nr. 11-002-02-11-02 (RE) „Užtikrinti ilgalaikės priežiūros paslaugų plėtrą“ finansavimo gairių patvirtinimo“. [↑](#footnote-ref-14)
15. Ten pat. [↑](#footnote-ref-15)
16. Ten pat. [↑](#footnote-ref-16)
17. Regioninės pažangos priemonės Nr. 11-002-02-11-02 (RE) „Užtikrinti ilgalaikės priežiūros paslaugų plėtrą“ finansavimo gairės, patvirtintos Lietuvos Respublikos sveikatos apsaugos ministro 2023 m. lapkričio 6 d. įsakymu Nr. V-1145 „Dėl Regioninės pažangos priemonės Nr. 11-002-02-11-02 (RE) „Užtikrinti ilgalaikės priežiūros paslaugų plėtrą“ finansavimo gairių patvirtinimo“. [↑](#footnote-ref-17)
18. Siektinas galutines rodiklių reikšmes Šiaulių regiono savivaldybių specialistai apskaičiavo vadovaudamiesi planuojamų projektų dabartiniais duomenimis, situacijos savivaldybėje prognozėmis 2029 metams ir Gairėse planuojamomis rodiklio siektinomis galutinėmis reikšmėmis proporcingai gyventojų skaičiams Lietuvoje bei savivaldybėje. [↑](#footnote-ref-18)